text:
Aşgabatda Türkmenistanyň Prezidenti Gurbanguly Berdimuhamedow bilen düýn ýurdumyza resmi sapar bilen gelen Belarus Respublikasynyň Prezidenti Aleksandr Lukaşenkonyň arasynda gepleşikler geçýär.
“Oguzhan” Köşkler toplumynda belent mertebeli myhmanyň resmi garşylanyş dabarasyndan hem-de iki ýurduň hökümet wekiliýetleriniň agzalarynyň tanyşdyrylmagyndan soň, ikiçäk görnüşde ýokary derejedäki türkmen-belarus gepleşikleri başlandy.
Esasy meseleleriň hatarynda söwda-ykdysady gatnaşyklaryň geljekki mümkinçilikleri, syýahatçylyk, ýokary bilim, medeniýet babatda bilelikdäki taslamalar boýunça işler bar.
Iki tarapyň pikirine görä, häzirki gepleşikler ähli ugurlar boýunça hyzmatdaşlygy has-da ösdürmek üçin berk binýadyň düýbüni tutar. Aşgabat we Minsk ykdysadyýetiň dürli pudaklarynda bolşy ýaly, ynsanperwer-medeni ulgamda hem bar bolan uly mümkinçilikleri has doly durmuşa geçirmegi maksat edinýandiklerini görkezýär.
Şu günki gepleşikleriň netijeleri boýunça ikitaraplaýyn resminamalara gol çekiler.
Soňra döwlet Baştutanlarynyň Belarus Respublikasynyň Türkmenistandaky Ilçihanasynyň täze binasynyň açylyş dabarasyna gatnaşmagyna garaşylýar.
Ertir türkmen we belarus Liderleriniň 2009-njy ýylyň ahyrynda düýbüni tutan Garlyk dag-magdan baýlaşdyryjy kombinatynyň açylyp ulanylmaga tabşyrylmagy maksat edinilýär.
Prezidentler Gurbanguly Berdimuhamedow hem-de Aleksandr Lukaşenko Aşgabatdan Lebap welaýatyna baryp, hut özleri täze önümçiligiň işine badalga bererler we onuň tehnologik işleri bilen tanşarlar.


c: text/html

text:
12 Şubat 2015 Perşembe
Nazarbaýew Dollarsyzlaşma Çagyrýar
Gazak prezidenti Nursoltan Nazarbaýew Birleşen Ştatlaryň we Ýewropa Bileleşiginiň Orsýete garşy girizen sanksiýalaryny «wagşylyk» hökmünde häsiýetlendirdi.
Ol bu sanksiýalaryň Gazagystana hem zyýan ýetirýändigini aýdyp, Merkezi Aziýa ýurtlarynyň ykdysadyýetinde «dollarsyzlaşmaga» çagyrdy.
Nazarbaýew bu sözleri 11-nji fewralda, hökümet mejlisinde aýtdy we Orsýetiň, şol sanda Gazagystanyň bu ykdysady kynçylyklardan mertebe bilen çykjagyna ynam bildirdi.
Nazarbaýew Milli banka gazak ykdysadyýetini dollarsyzlaşdyrmagy tabşyrdy hem-de kompaniýalary we raýatlary amerikan dollarlaryny gazak teňňesine çalyşmaga çagyrdy.http://www.turkmenhabargullugy.com/haber.php?haber_id=2730
Kaydol: Kayıt Yorumları (Atom)

robotstxt: allowed

filter: keep


text:
Türkmenistanda azyk harytlarynyň bahalarynyň barha ýokarlanýandygy baradaky maglumatlaryň fonunda, käbir habar serişdeleri gök we bakja önümleriniň nyrhlarynyň çalt depginler bilen pese gaçýandygyny öňe sürýärler.
SNG.TODAY neşiri soňky 10 günüň dowamynda Türkmenistanyň bazarlaryndaky aglaba gök önüm harytlarynyň bahalarynyň tas iki esse çemesi peselendigini nygtap, anyk kimdigi aýdyňlaşdyrylmadyk marketolaglaryň hem bu ugurdaky özgerişlere üns çekýändigini aýdýar.
Muňa mysal hökmünde, SNG.TODAY apreliň başynda 1 kilogram hyýaryň 5-6 manatdan satylandygyny, häzir bolsa onuň bahasynyň 2,5-3 manada çenli peselendigini aýdýar. Mundanam başga 5-7 manada bahalanan pomidorlaryň nyrhlarynyň hem 30% çemesi peselendigine üns çekilip, şeýle dinamikanyň tas galan ähli harytlarda hem duýulýandygy bellenilýär.
SNG.TODAY mundan ozalky maglumatlarynda Türkmenistandaky bazar harytlarynyň nyrhlarynyň geçen ýylky görkezijilere garanyňda gowulanjakdygyny çaklandygyny ýatladyp, esasan türkmen hökümetini goldap habarlary çap edýän ARZUW.news neşiriniň maglumatlarynyň-da häzirki bahalaryň arzanlamagyna delilleriň getirilýändigini nygtaýar.
Azatlyk Radiosynyň ýerli habarçylary ýokarky maglumatlarda hem bellenilşi ýaly, bazar harytlarynyň öňünde ozalkylara garanyňda has arzan bahany görkezýän ýazgylaryň durandygyny tassyklap, ýöne iş ýüzünde harytlaryň öňküsinden hem has gymmat satylýandygyny aýdýarlar.
Söwdagärleriň gürrüň bermegine görä, bazar administrasiýasy harytlaryň belli kesgitli nyrhdan satylmalydygy boýunça ýörite görkezme berýär.
“Pomidoryň 5-6 manatdan satylmalydygy aýdylsa-da, 11-12 manatdan satmasak biz çykdajylarymyzy ödemeýäris. 2,5-3 manatdan satmaly diýilýän hyýary hem 6,5-7 manatdan bärde berip bilmeýäris. Bularyň barysy diňe göz üçin edilýär” diýip, Aşgabadyň “Paýtagt”, il içinde “Mir bazary” diýlip bilinýän bazarynyň bir satyjysy aýdýar.
Ol bazar administrasiýasynyň işgärleriniň ýygy-ýygydan aýlanyp, nyrhlara gözegçilik edýändiklerini, harytlaryň has gymmat satylan halatynda bolsa jerime salýandyklaryny aýdýarlar.
“Ilkinji gezek tutsalar, 300 manat jerime salýarlar. Ikinji gezekde bazar bilen baglaşan şertnamaňy bozup, ýeriňi alýarlar. Emma, adatça, barlaga gelenler [jerime ýazmazlyk üçin] satýan harydyňdan ençeme kilogramy mugt bermegi sorap alýarlar” diýip, atlandyrylmasyzlygyny soran söwdagär gürrüň berdi.
Ýerli gelende bellesek, Aşgabadyň bazarlarynyň administrasiýalaryndan ýorkarky maglumatlar dogrusynda hiç hili kommentariý almak başartmady.
Bu aralykda, geçen hepde Russiýanyň Liberal-Demokratik Partiýasynyň lideriniň Türkmenbaşa eden saparynyň dowamynda-da, şäheriň bazarlaryndaky bahalaryň hem telim esse aşak gaçandygyna üns çekildi.
“Türkmenistanyň Alternatiw habarlary” neşiriniň berýän maglumatyna görä, Wladimir Žirinowskiniň gelen döwründe ozal 5-12 manat aralygynda satylan kartoşka we alma 1-3 manada çenli aşak düşüpdir.
Gepiň gerdişine görä ýatlatsak, Azatlyk Radiosy Türkmenistanda azyk harytlarynyň bahalarynyň gymmatlaýandygy, olaryň käbiriniň söwda tekjelerinden asla ýitirim bolýandygy dogrusynda dowamly maglumatlary berip gelýär.
Energiýa ekspertleri aglaba energiýa serişdeleriniň eksportyna bil baglaýan Türkmenistanyň gazyň bahalarynyň aşak gaçmagy netijesinde, agyr ykdysady ýagdaýy başdan geçirýändigini nygtaýarlar.


text:
2015-nji ýylyň 5-nji oktýabrynda Türkmenistanyň DIM-nde Türkmenistanyň daşary işler ministriniň iş sapary bilen Aşgabada gelen Ukrainanyň daşary işler ministriniň geňeşçisi jenap Wiktor Maýko bilen duşuşygy boldy.
Duşuşygyň barşynda taraplar ikitaraplaýyn gatnaşyklaryň giň hyzmatdaşlygyna degişli derwaýys meseleleri ara alyp maslahatlaşdylar. Şunuň bilen baglylykda, Türkmenistan bilen Ukrainanyň arasyndaky şertnamalaýyn-hukuk binýadyny geljekde has kämilleşdirmegiň mümkinçiliklerine garaldy.
Özara hormat goýmagyň we deňhukukly hyzmatdaşlygyň ýörelgelerine esaslanýan ýokary derejedäki syýasy gepleşikleri ösdürmäge ygrarlydygyny belläp, taraplar söwda-ykdysady gatnaşyklary giňeltmegiň, ulag, oba hojalygy we senagat pudaklarynda özara gatnaşyklary işjeňleşdirmegiň häzirki ýagdaýy we gelejekki mümkinçilikleriniň ýagdaýy barada pikir alyşdylar. Şeýle hem iki ýurduň işewür toparlarynyň we telekeçilik jemgyýetçilikleriniň arasyndaky hyzmatdaşlygy işjeňleşdirmegiň mümkinçiliklerine garaldy.


text:
22 Şubat 2017 Çarşamba
Dünýä Metbugatynyň Sahypalarynda
Ýakynda Bitarap Türkmenistanyň daşary syýasat ugrunyň 2017-2023-nji ýyllar üçin Konsepsiýasynyň kabul edilmegi dünýä jemgyýetçiliginiň arasynda uly seslenme döreden halkara durmuşynyň möhüm wakasyna öwrüldi.
Ýurdumyzyň we daşary döwletleriň esasy köpçülikleýin habar beriş serişdeleriniň şol günler ýaýradan köpsanly habarlarynda hormatly Prezidentimiz Gurbanguly Berdimuhamedowyň tabşyrygy boýunça işlenip taýýarlanan resminamanyň halkara syýasatynyň möhüm meseleleri babatda ýurdumyzyň garaýyşlaryny nazara almak bilen, ýakyn ýedi ýyl üçin Garaşsyz, Bitarap Türkmenistanyň daşary syýasatyny kesgitleýändigi bellenildi.
Daşary ýurt metbugatynyň resmi çeşmelere, hususan-da, Türkmenistanyň Döwlet habarlar agentligine (TDH) we onuň saýtlaryna salgylanmak bilen habar berşi ýaly, Konsepsiýa hökümetiň 18-nji fewralda geçirilen giňişleýin mejlisinde tassyklanyldy, oňa Mejlisiň, diplomatik düzümiň wekilleri hem-de Döwlet howpsuzlyk geňeşiniň agzalary çagyryldy. Milli Liderimiz “Bitarap Türkmenistanyň daşary syýasat ugrunyň 2017-2023-nji ýyllar üçin Konsepsiýasyny tassyklamak hakynda” Karara gol çekip, bu resminamanyň Türkmenistanyň ýakyn geljek üçin halkara gatnaşyklarynyň many-mazmunyny we ileri tutulýan ugurlaryny kesgitleýändigini nygtady.
Hormatly Prezidentimiz Gurbanguly Berdimuhamedowyň sözlän sözünden setirleri daşary döwletleriň ençemesiniň metbugat hem-de elektron neşirleri çap etdiler. “Häzirki döwürde dünýä çalt depginler bilen özgerýär. Dürli-dürli syýasy we ykdysady guramalar peýda bolýar. Täze howplar hem-de wehimler ýüze çykýar. Şeýle şertlerde jogapkärli we oýlanyşykly daşary syýasaty alyp barmagyň aýratyn möhüm ähmiýeti bardyr. Bu syýasat bitaraplygyň anyk esaslaryna hem-de aýdyň ugurlaryna laýyk gelmelidir, hemişe halkymyzyň taryhy tejribesine daýanmalydyr. Uzak asyrlaryň dowamynda toplan gymmatlyklaryna, däp-dessurlaryna we ahlak sütünlerine esaslanmalydyr” diýip, dünýäniň ähli künjeklerinde Türkmenistanyň Baştutanynyň sözlerini mysal getirdiler.
Belli “Turkmenistan.ru” internet – gazeti ilkinjileriň biri bolup, kabul edilen Konsepsiýanyň esasynda Türkmenistanyň Prezidentiniň daşary syýasat meseleleri boýunça maksatnamalaýyn çykyşlarynyň, daşary döwletler, halkara guramalary bilen baglaşylan halkara –hukuk resminamalarynyň, şeýle hem halkara hukugyna degişli resminamalaryň goýlandygyny habar berdi.
“Gosnowosti” (www.rusgosnews.com) portaly, öz nobatynda, hormatly Prezidentimiz Gurbanguly Berdimuhamedowyň maslahatda daşary syýasatyň esasy ugurlarynyň 17 bölümini beýan edendigini belledi, 2017-2023-nji ýyllarda şol ugurlar boýunça işler geçiriler.
Çap edilen makalalarda Birleşen Milletler Guramasy bilen giň we köp ugurly hyzmatdaşlygyň, ozalkysy ýaly, özygtyýarly Türkmenistanyň halkara işiniň strategiki ugry bolup galýandygy aýratyn bellenildi. Milli Liderimiziň belleýşi ýaly, Bitarap döwletimiz möhüm meseleleri çözmäge işjeň gatnaşmagyny geljekde hem dowam eder. Bu meseleler daşky gurşawy goramak, suw serişdelerini dolandyrmak, tebigy we tehnogen häsiýetli betbagtçylyklardan goranmak bolup durýar. Şeýle hem bu resminama dünýäde döreýän çylşyrymly ýagdaýlary çözmek maksadynda öňüni alyş diplomatiýasynyň gurallaryny we syýasy-diplomatik serişdelerini peýdalanmak barada milli Liderimiziň öňe süren başlangyçlary hem-de teklipleri girizildi.
Çap edilen teswirlemelerde nygtalyşy ýaly, Türkmenistan beýleki halkara we sebit guramalary, şol sanda Ýewropada howpsuzlyk we hyzmatdaşlyk guramasy, Yslam hyzmatdaşlyk guramasy, Şanhaý hyzmatdaşlyk guramasy, Goşulyşmazlyk hereketi we beýlekiler bilen gatnaşyklaryny yzygiderli giňeltmegi göz öňünde tutýar.
Garaşsyz bilermenler ýurdumyzyň häzirki döwrüň möhüm meseleleri boýunça halkara hyzmatdaşlygyny giňeltmegi hem-de 20162019-njy ýyllarda Araly halas etmegiň Halkara gaznasynda, şeýle-de Energetika Hartiýasynyň Konferensiýasynda başlyklyk etmeginiň çäklerinde anyk netijeleri gazanmagy ugur edinmegine ýokary baha berdiler.
Halkara metbugaty ýakyn goňşulary bilen ysnyşykly hem-de köptaraplaýyn gatnaşyklary ösdürmegiň türkmen döwletiniň daşary syýasatynyň möhüm ugry bolmagynda galýandygyny belläp, sebitiň ýurtlary bilen özara düşünişmek we ynanyşmak ýörelgelerinde guralýan hyzmatdaşlygyň Merkezi Aziýada parahatçylygy we howpsuzlygy saklamagyň hem-de berkitmegiň esasy şertleriniň biri bolup durýandygyna ünsi çekdiler.
“Konsepsiýada goňşy ýurtlar hem-de sebitiň döwletleri bilen netijeli hyzmatdaşlygy giňeltmek we dostlukly gatnaşyklary berkitmek boýunça anyk meýilnamalar getirildi, şol döwletleriň halklary bilen türkmen halkyny öňden gelýän taryhy-medeni gatnaşyklar birleşdirýär” diýip, daşary ýurt saýtlary internet-okyjylaryna habar berip, soňky ýyllarda Türkmenistanyň birnäçe ugurda, şol sanda, energetika hem-de ulag-aragatnaşyk ulgamlarynda däbe öwrülen hyzmatdaşlygy hemmetaraplaýyn giňeltmek boýunça möhüm başlangyçlar bilen çykyş edendigini ýatlatdy.
Syýasatşynaslar hormatly Prezidentimiz Gurbanguly Berdimuhamedowyň ýolbaşçylygynda işlenip taýýarlanan hem-de amala aşyrylýan oýlanyşykly we öňdengörüjilikli daşary syýasy strategiýasynyň bitaraplyk institutynyň hem-de häzirki şertlerde onuň gurallarynyň täsirliliginiň möhüm ähmiýete eýe bolýandygyny iş ýüzünde subut edýär diýen pikirde raýdaş boldular.
Halkara bileleşiginiň, ozaly bilen, BMG-niň agza döwletleriniň makullan Türkmenistanyň daşary syýasy teklipleri, olary amala aşyrmak boýunça yzygiderli ädimler dünýäde syýasy durnuklylygy saklamak we hemmetaraplaýyn goldamak, ählumumy howpsuzlygy hem-de ösüşi berkitmek babatda bitaraplygyň türkmen nusgasynyň mümkinçiliklerini we ähmiýetini açyp görkezýär. Munuň şeýledigine, geçen asyryň 90-njy ýyllarynda täjigara we owganara gepleşiklerini Aşgabatda geçirmegiň tejribesi, Hazarýaka döwletleriniň Baştutanlarynyň birinji sammitiniň geçirilmegi hem-de deňziň hukuk derejesini işläp taýýarlamak boýunça gepleşikleri ilerletmek tejribesi aýdyň şaýatlyk edýär.
Şunuň bilen baglylykda, Türkmenistanyň Hazar deňzi boýunça bäştaraplaýyn gatnaşyklary işjeň dowam etmekçidigi bellenildi. Nygtalyşy ýaly, soňky ýyllarda Hazar deňzi bilen bagly birnäçe esasy meseleler, şol sanda onuň hukuk ýagdaýyna çemeleşmeleri ylalaşmak boýunça düýpli öňegidişlik gazanyldy. Türkmenistanyň öňe süren hem-de ähli gatnaşyjy döwletleriň makullan Hazar deňziniň suw biologik serişdelerini gorap saklamak we rejeli peýdalanmak hakyndaky hem-de Hazar deňzinde adatdan daşary ýagdaýlaryň öňüni almak we ýok etmek babatda hyzmatdaşlyk etmek hakyndaky Ylalaşyklara gol çekildi. Ýeri gelende ýatlasak, ýurdumyz Hazar deňzinde söwda-ykdysady we ulag ulgamlarynda hyzmatdaşlyk etmek hakyndaky resminamalaryň üstünde işlemek baradaky başlangyç bilen hem çykyş etdi.
Russiýanyň köpsanly metbugat we elektron habar beriş serişdeleri, şu ýylyň 12-nji fewralynda saýlawçylaryň aglaba köpçüliginiň ses bermegi bilen üçünji Prezidentlik möhletine saýlanan Prezident Gurbanguly Berdimuhamedow Türkmenistanyň strategiki hyzmatdaşlary bolup durýan ýurtlaryň hatarynda ilki bilen Russiýa Federasiýasyny görkezdi diýip belleýär.
“Biziň Russiya bilen ikitaraplaýyn esasda bolşy ýaly, halkara guramalarynyň çäklerinde hem hyzmatdaşlygymyz özüniň ýokary netijelidigini, iki ýurduň düýpli bähbitlerine kybap gelýändigini subut etdi” diýip, Internet neşiri bolan “Newa-info” (nevainfo.ru) Türkmenistanyň Prezidentiniň sözlerini mysal getirdi.
NewsTes portaly, öz nobatynda, türkmen tarapynyň Russiýa Federasiýasynyň türkmen bazaryna barha uly gyzyklanma bildirýän sebitleri bilen göni gatnaşyklary has-da ösdürmegi maksat edinýändigini nygtaýar.
“Utrenniýe nowosti” (www.morning-news.ru) elektron gazeti Türkmenistanyň Garaşsyz Döwletleriň Arkalaşygynyň assosirlenen agzasy bolup, Bitaraplyk hukuk derejesiniň esasy kadalaryndan ugur almak bilen, GDA-nyň çäklerinde öz işlerini mundan beýläk-de ösdürmäge gyzyklanma bildirýändigine ünsi çekdi.
Tassyklanan Konsepsiýada Zakawkazýe döwletleriniň, Ukrainanyň, Belarus Respublikasynyň, Moldowanyň ýurdumyzyň däp bolan hyzmatdaşlarydygy bellenilýär. Bu ýurtlar bilen Türkmenistan syýasy-ykdysady, maýa goýum, medeni-ynsanperwer ulgamlarda gatnaşyklary mundan beýläk-de giňelder.
Hytaýyň Sinhua habarlar agentligi hormatly Prezidentimiz Gurbanguly Berdimuhamedowyň Hytaý Halk Respublikasy bilen ýurdumyzy dostlukly gatnaşyklaryň we strategiki hyzmatdaşlygyň birleşdirýändigi barada aýdan sözlerini getirdi. “Häzirki döwürde Hytaý Türkmenistanyň iri daşary söwda hyzmatdaşy bolup durýar. Bu ýurt bilen hyzmatdaşlyk etmek özara bähbitli we uzak möhletli esasda ýola goýulýar” diýip, Türkmenistanyň Baştutany belledi hem-de daşary syýasatyň gündogar ugrunda ýurdumyzyň Aziýa Ýuwaş-umman sebitiniň beýleki döwletleri bilen hem gatnaşyklary pugtalandyrjakdygyny nygtady.
Dünýäniň esasy beýleki habarlar agentlikleriniň täzeliklerinde habar berlişi ýaly, Türkmenistanyň 2017-2023-nji ýyllar üçin daşary syýsat ugrunyň Konsepsiýasynda Ýewropa ýurtlary hem-de Amerikanyň Birleşen Ştatlary bilen soňky ýyllarda ýola goýlan netijeli özara gatnaşyklaryň dowam etdirilmegi göz öňünde tutulýar. Bu ýurtlar bilen döwletimiz döwrüň täze wehimlerine we howplaryna garşy göreş alyp barmakda, energetika howpsuzlygyny üpjün etmekde netijeli hyzmatdaşlyk etmegi maksat edinýär.
Şunuň bilen baglylykda, žurnalistler soňky wagtda Türkmenistanyň halkara hyzmatdaşlygynyň çäklerini ep-esli giňeldip, oňa täze, geljegi uly ugurlary goşmagy başarandygyny belläp geçdiler. “Finmarket” habarlar agentligi hormatly Prezidentimiz Gurbanguly Berdimuhamedowyň Latyn Amerikasynyň ýurtlary hem-de Afrika Birleşigi bilen özara hereket etmegiň serişdelerini düýpli öwrenmegiň zerurdygyny nygtandygyny habar berýär.
Daşary ýurt okyjylaryna hödürlenen teswirlemelerde ählumumy dünýä hojalyk aragatnaşyklaryna işjeň goşulmagyny nazara alyp, Türkmenistanyň halkara maliýe-ykdysady düzümler, şol sanda Bütindünýä banky, Halkara pul gaznasy, Ýewropanyň täzeleniş we ösüş banky, Aziýanyň ösüş banky, Yslam ösüş banky hem-de beýleki iri maliýe düzümleri bilen hyzmatdaşlyk etmäge örän uly ähmiýet berýändigi bellenildi. Ýurdumyzyň Bütindünýä söwda guramasyna girmeginiň mümkinçilikleri öwrenilýär.
Azerbaýjanyň köpçülikleýin habar beriş serişdeleri, hususan-da, APA.az bu konsepsiýanyň durmuşa geçirilmegini Türkmenistanyň Daşary işler ministrligine üpjün etmegiň, ministrliklere, pudak edaralaryna hem-de ýurduň beýleki döwlet edaralaryna bolsa, milli stategiýalar we maksatnamalar işlenip taýýarlanylanda, geljekki hem-de häzirki meýilnamalar düzülende, halkara hyzmatdaşlyk meseleleri boýunça çözgütler kabul edilende onuň düzgünlerinden ugur almagyň tabşyrylandygyny habar berdi.
Daşary ýurt metbugaty kabul edilen resminamanyň örän wajypdygyny nygtap, ýakyn ýedi ýyl üçin Türkmenistanyň daşary syýasat ugrunyň Konsepsiýasynyň türkmen döwletiniň hem-de jemgyýetiniň yzygiderli ösmegi üçin oňaýly daşarky şertleri üpjün etmäge, sebit we dünýä möçberinde netijeli, gyzyklanma bildirilýän gatnaşyklary has-da ösdürmäge gönükdirilendigini belleýär.
Meşhur SNG.TODAY Internet neşiri ählumumy parahatçylygy, howpsuzlygy we abadançylygy goldamaga gönükdirilen Konsepsiýanyň ýurdumyzyň diňe bir halkara abraýynyň pugtalandyrylmagyna däl, eýsem, beýleki döwletler we halkara guramalary bilen özara hereketleriniň işjeňleşdirilmegine-de ýardam berjekdigine ynam bildirdi.
Türkmenistan ynsanperwerlik, sabyrlylyk we hoşniýetli goňşuçylyk ýörelgelerine yzygiderli eýermek bilen, bu düşünjeleri daşary ýurtlar bilen özara gatnaşyklaryna hem geçirýär. Hut şoňa görä-de, ýurdumyzyň Bitaraplyk derejesi sebitde hem-de dünýäde ýagdaýlary durnuklaşdyrmaga, syýasy, ykdysady, ynsanperwer we ekologiýa häsiýetli möhüm meseleler çözülende döwletleriň hem-de halkara guramalaryň netijeli hyzmatdaşlyk etmegini höweslendirmäge oňyn täsir edýän gural hökmünde özüni aýdyň ýüze çykýar.
Hormatly Prezidentimiz Gurbanguly Berdimuhamedowyň yzygiderli nygtaýşy ýaly, Bitaraplyk–munuň özi diňe bir hukuk derejesi däldir, ol işjeň ugurdyr, parahatçylyk döredijilik arkaly halkara işlerine doly möçberde goşulyşmakdyr, ykdysady gatnaşyklaryň netijeli nusgasyny işläp taýýarlamaga ýardam bermekdir, pugta parahatçylygy, howpsuzlygy berkarar etmek durnukly ösüşe we rowaçlyga amatly şertleri döretmek maksady bilen, sebitde we onuň çäklerinden daşarda bar bolan meseleleri çözmek üçin syýasy giňişligi hödürlemekdir.
Dünýä jemgyýetçiligi ýigrimi ýyldan gowrak wagtyň içinde türkmen Bitaraplygynyň netijeli gatnaşyklary ýola goýmagyň, beýleki döwletler we olaryň halklary bilen hakyky dostluk, hoşniýetli goňşuçylyk gatnaşyklaryny pugtalandyrmagyň anyk guraly hökmünde özüni görkezendigini belleýär. Ýakynda BMG-niň Baş Assambleýasynyň 12-nji dekabry Halkara Bitaraplyk güni diýip yglan etmek hakynda biragyzdan Kararnama kabul etmegi özygtyýarly Türkmenistanyň dünýäde belent abraýynyň, parahatçylygy we howpsuzlygy üpjün etmekde ägirt uly goşandynyň ählumumy ykrarnamasynyň nobatdaky we şol birwagtda taryhy subutnamasyna öwrüldi.
Daşary ýurt metbugatyna synymyz bolsa halkymyzyň Lideri hormatly Prezidentimiz Gurbanguly Berdimuhamedowyň sözleri bilen jemlenilse, ýerlikli bolar: “Biziň daşary syýasatymyz, haýsy ugurda amala aşyrylsa-da, hemişe sazlaşykly we oýlanyşykly alnyp barylmalydyr. Bir maksada – Türkmenistanyň içerki ösüşi üçin amatly halkara şertlerini döretmäge gönükdirilmelidir. Dünýä giňişliginde Bitarap döwletimiziň kanuny bähbitlerini üpjün etmäge ýardam bermelidir. Ygrarly we durnukly hyzmatdaş hökmünde onuň abraýyny ýokarlandyrmaga hyzmat etmelidir”.
Kaydol: Kayıt Yorumları (Atom)


text:
Aşgabat, 23-nji aprel (TDH). Şu gün paýtagtymyzdaky Sergi köşgünde ýurdumyzda her ýylyň aprel aýynyň soňky ýekşenbesinde bellenilýän Türkmen bedewiniň baýramyna bagyşlanan halkara sergi-ýarmarkasy hem-de “Türkmen bedewi we dünýäniň seýisçilik sungaty” atly VII halkara ylmy maslahaty açyldy.
Dünýäniň onlarça ýurdyndan köpsanly wekilleriň gatnaşmagynda guralan sergi we ýöriteleşdirilen maslahat ýurdumyzda atşynaslyk ulgamynyň üstünlikleri hakyndaky maglumatlaryň wagyz edilmegine, işewür we ylmy gatnaşyklaryň ýola goýulmagyna, Türkmenistanda bedewleri köpeltmek hem-de seýislemek ugruna täze tehnologiýalaryň ornaşdyrylmagyna gönükdirilendir. Bu çäre ahalteke bedewleriniň dünýäde wagyz edilmeginiň, türkmen seýisleriniň we çapyksuwarlarynyň ýeten derejesini görkezmegiň netijeli guralyna öwrüldi.
Paýtagtymyzdaky Sergi köşgünde geçirilen sergi-ýarmarkasynyň açylyş dabarasyna ýurdumyzyň hökümet agzalary, Mejlisiň, dürli ministrlikleriň we pudak edaralarynyň ýolbaşçylary, daşary ýurtlaryň Türkmenistanda işleýän diplomatik wekilhanalarynyň baştutanlary, ylmy we jemgyýetçilik guramalarynyň, köpçülikleýin habar beriş serişdeleriniň wekilleri gatnaşdylar. Dabara gatnaşyjylaryň hatarynda Halkara ahalteke atçylyk assosiasiýasynyň V maslahatyna gelenleriň bardygyny bellemeli. Hormatly Prezidentimiz Gurbanguly Berdimuhamedowyň bu çäre mynasybetli iberen Gutlagy uly ruhubelentlik bilen diňlenildi. Onda döwlet Baştutanymyz halkara sergi-ýarmarkasynyň hem-de “Türkmen bedewi we dünýäniň seýisçilik sungaty” atly VII halkara ylmy maslahatynyň dünýä jemgyýetçiligini döwletimiziň atşynaslyk ulgamynda gazanýan üstünlikleri hem-de ýeten derejesi bilen tanyşdyrmakda, daşary ýurtly atşynaslar bilen tejribe alyşmakda möhüm ähmiýetiniň bardygyny nygtaýär. Milli Liderimiziň belleýşi ýaly, Türkmenistanda “behişdi bedewleriň” baş sanynyň köpeldilmegine, halkara abraýynyň belende galdyrylmagyna, atçylyk sporty boýunça ýaryşlaryň guralmagyna, milli at üstündäki oýunlaryň we ahalteke bedewleriniň halkara derejesindäki gözellik bäsleşiginiň geçirilmegine, atçylyk babatynda ösen ýurtlaryň öňdebaryjy tejribelerini ulanmak arkaly tohumçylyk-seçgi işleriniň gowulandyrylmagyna aýratyn ähmiýet berilýär. Aşgabatdaky atçylyk sport toplumynyň döwrebaplaşdyrylmagy, Ahal welaýatynyň çäginde Köpetdagyň eteginde halkara atçylyk sport toplumynyň, Balkan, Daşoguz, Lebap we Mary welaýatlarynda halkara ölçeglerine laýyk gelýän atçylyk sport toplumlarynyň gurulmagy hem-de atçylyk sporty boýunça okuw merkeziniň açylmagy ýurdumyzyň atçylyk pudagynyň sazlaşykly ösdürilmegine kuwwatly itergi berdi. Häzirki döwürde dünýäniň atçylyk işewür düzümleriniň wekilleri Türkmenistanyň atçylyk pudagyna we atçylyk sporty ulgamynyň sazlaşykly ösýän ýurdy bolan döwletimize uly gyzyklanma bildirýärler. “Türkmen atlary” döwlet birleşigi bilen Türkmenistanyň Söwda-senagat edarasynyň bilelikde guramagynda geçirilýän sergi-ýarmarkasy, oňa dünýäniň .... ýurdundan ..... kompaniýalaryň we ýurdumyzyň atçylyk düzümleriniň wekilleriniň köpsanlysynyň gatnaşmagy munuň aýdyň subutnamasydyr. Sergide Fransiýanyň, Beýik Britaniýanyň, Germaniýanyň, Italiýanyň, Gollandiýanyň, Wengriýanyň, Kanadanyň, Hindistanyň, BAE-niň, Türkiýäniň, Hytaýyň, Pakistanyň, Ukrainanyň, Belarusuň, Täjigistanyň we beýleki ýurtlaryň işewür düzümleriniň hem-de sport guramalarynyň gymmatlyklary görkezilýär. Olaryň köpüsi önümlerini Türkmenistanda ilkinji gezek görkezýärler. Sergide atçylyk ulgamy boýunça ähli ugurlar beýan edilýär. Olaryň hatarynda atçylyk sporty, tohumçylyk işi, at çapyşyklary, atşynaslyk, weterinar gullugy, at esbaplary, olaryň iými we goşundylary, weterinar serişdeler, athanalar üçin enjamlar, çapyksuwarlaryň lybaslary we aýakgaplary, sportuň dürli görnüşleri üçin niýetlenen enjamlar, atlara niýetlenen demir önümler bar. Şeýle hem sergide bezegçileriň, suratkeşleriň we dürli ýurtlardan gelen fotosuratçylaryň bedewlere bagyşlanan işleri, dürli sowgatlyklar görkezildi. Şeýle hem bu giň möçberli gözden geçirilişe atçylyk sport toplumlaryny enjamlaşdyrmak bilen meşgullanýan, atlary daşamaga niýetlenen ulaglary çykarýän we olary getirýän, dürli ýöriteleşdirilen tehnikalary we enjamlary, lukmançylyk serişdelerini öndürýän, atçylyk ulgamy boýunça geçirilýän çärelere goldaw bermekde, çapyşyklary ýa-da atly marafonlary alyp görkezmekde hyzmatlaryny hödürleýän belli kompaniýalar, hususy çapyşyk klublary we pudak üçin hünärmenleri taýýarlaýan hünär okuw mekdepleri bar. Milli bedew baýramçylyklaryny, çapyşyklary we atçylyk sporty boýunça guralýan çäreleri äşgär edýän gollanmalar, görkezilýän wideofilmler serginiň maglumat ulgamynyň üstüni ýetirýär. Atçylyga degişli serişdeler we dürli görnüşdäki at esbaplary sergä gatnaşyjylarda uly gyzyklanma döretdi. Sergide Türkmenistanyň bölümi has kaşaň we özüne çekiji derejede gurnalypdyr. “Türkmen atlary” döwlet birleşiginiň bölüminde häzirki zaman atçylyk sport toplumlarynyň gurulmagy bilen güýçli itergä eýe bolan pudagyň ösüşiniň esasy ugurlary, türkmen çapyksuwarlarynyň, seýisleriniň we atşynaslarynyň ähmiýetli ýaryşlarda gazanan baýraklary görkezilýär. Ýurdumyzyň paýtagtynyň hem-de her bir welaýatyň wekilleri atşynaslyk ulgamyna we ahalteke bedewlerine bagyşlanan gymmatlyklary taýýarlapdyrlar. Döwlet Baştutanymyzyň ahalteke bedewlerine bagyşlan kitaplary hem-de beýleki neşir önümleri, surat eserleri, bedewleriň heýkelleri we olara bagyşlanan surat eserleri sergide aýratyn orun eýeleýär. Şeýle hem sergide ýurdumyzda atçylyk sportuny we atly gezelençleri guramagy ösdürmegiň geljekki ugurlaryna göz ýetirmäge mümkinçilik berýän maglumatlar bar. Ýöriteleşdirilen at esbaplaryny, serişdelerini, haly we zergärçilik önümleriniň, amaly-haşam sungatynyň naýbaşylary hasaplanýan bezeg şaýlarynyň önümçiligi bilen meşgullanýan türkmen telekeçileriniň bölümleri özüne çekiji bolupdyr. Türkmen zergärleriniň işleri gaýtalanmajak gözelligi bilen tapawutlanýar. Olarda ussat zergärleriň “behişdi bedewleriň” gözelligine gözellik goşýan nepis şaýlarynyň ýany köp adamly boldy. Türkmen bedewleriniň şekili janlandyrylan surat eserleri sergide görkezilýän gymmatlyklaryň üstüni ýetirdi. Olarda baharda bellenilýän baýramçylyk dabaralarynyň ähli öwüşgünleri äşgär duýulýar. Türkmenistanyň ahalteke atçylyk toplumynyň “Galkynyş” milli at üstündäki oýunlar toparynyň görkezme çykyşlary sergi-ýarmarkasynyň özboluşly bezegine we gaýtalanmajak dabarasyna öwrüldi. Uçganaklap duran ahalteke bedewlerine atlanan ýigitleriň we gyzlaryň özboluşly çykyşlary ýarmarka gatnaşyjylarda we onuň myhmanlarynda ýatdan çykmajak täsirler galdyrdy. Sergi toplumynyň ýanaşyk ýerinde, açyk asmanyň astynda guralan athanalarda ajaýyp ahalteke bedewlerini synlamak mümkinçiligi döredildi. Serginiň maksatnamasynda gözden geçirişe gatnaşýan ýurtlaryň işewür toparlarynyň wekilleri bilen duşuşyklar we maslahatlar mynasyp orny eýeleýär. Atşynaslyk ulgamynyň sazlaşykly ösdürilýän ýurdy bolan Türkmenistan bu babatda öňdebaryjy tehnologiýalaryň, täzeçe ýörelgeleriň giňden çekilmegine uly gyzyklanma bildirýär. “Türkmen bedewi we dünýäniň seýisçilik sungaty” atly VII halkara ylmy maslahaty baýramçylyk çäreleriniň şanly wakalarynyň birine öwrüldi. Maslahat günüň ikinji ýarymynda Sergi köşgünde geçirildi. “Türkmen atlary” döwlet birleşiginiň guramagynda geçirilen maslahata dünýäniň onlarça ýurdundan belli alym-ippologlar, atşynaslar, biologlar, taryhçylar we etnograflar, daşary ýurtly žurnalistler gatnaşdylar. Arassa ganly ahalteke bedewleriniň saklanylmagyna hem-de baş sanynyň artdyrylmagyna gönükdirilen halkara ylmy maslahaty bu ugurda alymlaryň we hünärmenleriň tagallalarynyň birleşdirilmegini nazarlaýar. Maslahat möhüm ugurlar boýunça mowzuklaýyn bölümlere bölündi. Olaryň çäklerinde möhüm ylmy-barlaglary we dürli ýurtlardaky pudaklary ösdürmegiň anyk netijelerini umumylaşdyrýan çykyşlara giň orun berildi. Sergi köşgüniň maslahat zalynda geçirilen maslahat öz işini giriş mejlisinden başlady. Onda çykyş edenleriň belleýişleri ýaly, türkmen halky diňe bir dünýä ahalteke bedewleri ýaly tohumçylyk sungatynyň beýik eserini peşgeş etmek bilen çäklenmän, eýsem, bu ajaýyp bedewleriň arassa ganlylygyny saklamagy başarypdyrlar we olaryň gaýtalanmajak häsiýetini, nesil ugurlaryny yzygiderli kämilleşdiripdirler. Türkmen hünärmenleriniň çykyşlarynda ýurdumyzyň atşynaslarynyň köp asyrlyk taryhynyň dowamynda gazanan netijeleri üstünlikleri açylyp görkezildi. Hut şeýle tagallanyň netijesinde ahalteke bedewleriniň gadymy şöhraty dikeldildi. Bu babatda hormatly Prezidentimiz Gurbanguly Berdimuhamedowa aýratyn orun degişlidir. Milli Liderimiziň hut özüniň ýolbaşçylygy netijesinde bu pudak hil taýdan täze ösüşe eýe boldy we halkara hyzmatdaşlygynyň netijeli ugurlarynyň birine öwrüldi. Türkmen atşynaslyk ulgamyna we atçylyk sportuna, olaryň has-da öňe gitmegine döwlet tarapyndan işjeň goldaw berilmegi milli Liderimiziň atçylyk pudagynyň dünýäde öňdäki orunlaryna çykmagyny şertlendirdi diýip, maslahata gatnaşyjylar bellediler. Soňra, maslahata gatnaşyjylar öz işlerini bölümçeler boýunça dowam etdiler. “Ahalteke bedewiniň dünýä atşynaslygyndaky tutýan orny” atly bölümçe Türkmen oba hojalyk uniwersitetinde geçirildi. Oňa köpsanly hünärmenler gatnaşdylar. Bölümçede edilen çykyşlarda arassa ganly bedewleriň gymmatlyklary özünde jemleýändigini bellenilip, tohumçylyk işi we ony mundan beýläk-de gowulandyrmak üçin ahalteke atlaryny seçip almak, iň gowy häsiýetleri, aýratynlyklary özünde jemleýän nesil ugrunyň önümçiligi bilen baglanyşykly meseleler barada durlup geçildi. Türkmenistanyň Milli sport we syýahatçylyk institutynda geçirilen bölümçede “Ahalteke bedewleri atçylyk sporty boýunça halkara bäsleşiklerinde” diýen mowzuk boýunça gürrüň edildi. Onda dünýäniň dürli ýurtlarynyň ýöriteleşdirilen atçylyk klublarynyň bilermenleri hem-de wekilleri bu ugur boýunça çykyş etdiler. Onda ahalteke bedewleriniň halkara ýaryşlaryna gatnaşmagynyň aýratynlyklary, dünýä atçylyk sportunda ýokary netijeleri gazanmak üçin çapyksuwarlary taýýarlamak bilen baglanyşykly meselelere garaldy. “Türkmen atlary” döwlet birleşiginiň mejlisler zalynda “Atçylyk pudagyny ösdürmekde halkara hyzmatdaşlygy” atly mowzuk boýunça bölümçäniň maslahaty geçirildi. Onda, esasan-da, Türkmenistanyň tohumçylyk atçylygynyň halkara derejesindäki ähmiýeti, pudaga täze ylmy işläp taýýarlamalary ornaşdyrmagyň aýratynlyklary barada gürrüň edildi. Türkmenistanda täze neşir edilen we ahalteke bedewlerine bagyşlanan göwnejaý bezegli üç kitap maslahata we sergi-ýarmarkalara gatnaşyjylaryň hem-de myhmanlaryň ünsüni özüne çekdi. “Bedew bady dowamat nesilden-nesle geçýär”, “Älem saňa haýran türkmen bedewi” atly neşirler we türkmen, iňlis hem-de rus dillerinde çap edilýän “behişdi bedewleriň” şöhratly taryhyna, olaryň geljegine, şeýle hem bu ajaýyp bedewleri saklamak hem-de ösdürmek boýunça alnyp barylýan köp taraply işlere bagyşlanan “Behişdi ahalteke atlary” atly žurnalyň täze sany çapdan çykdy. Ajaýyp bezegli bu neşirler hünärmenlere bolşy ýaly, giň okyjylar köpçüligi üçin gyzykly bolar. Halkara sergi-ýarmarkasy hem-de “Türkmen bedewi we dünýäniň seýisçilik sungaty” atly “VII Halkara ylmy maslahaty 25-nji aprele çenli dowam eder. Şeýle hem maslahata gatnaşyjylar Türkmen bedewiniň baýramy mynasybetli guralýan dabaralara we beýleki medeni çärelere gatnaşarlar.


text:
29-31-nji martda Belarus Respublikasynyň Prezidentiniň Türkmenistana resmi sapary meýilleşdirildi.
Ikitaraplaýyn hem-de köptaraplaýyn esasda, abraýly halkara guramalaryň çäklerinde işjeň ösdürilýän türkmen-belarus gatnaşyklarynyň ýokary derejesi bellenildi. Yzygiderli amala aşyrylýan özara saparlar hem-de ýokary derejedäki duşuşyklar şol gatnaşyklaryň ösdürilmegine ýardam edýär.
Şunda netijeli gatnaşyklary mundan beýläk-de ösdürmek üçin uly kuwwat bar. Belarus Respublikasynyň Prezidentiniň ýurdumyza boljak resmi sapary däp bolan köpugurly hyzmatdaşlyga täze itergi berer.


text:
27 марта 2013
Ösýä Watanym! Özgerýä Türkmenistan!
27 марта 2013
Wlaýat etraplarynda Saglyk öýüniň işläp başlamagy halkyň hal ýagdaýynyň goulanmagyna, obalarda adamlaryň wagtynda we täze enjamlaryň kömegi bilen bejergi almagyna uly ýardam eder, gaty gowy halladym,
27 марта 2013
obalardaky adamlara begenendirler, döwlet öz halkynyň saglygy üçin uly aladalar edýär.
27 марта 2013
halk üçin iň esasy saglyk gerek, halkyň saglygy döwletiň saglygy watanyň berkligi, Sarags etrabynyň adamlarynyň begenjiniň çägi ýokdygyny men telewizorda gördim, indi obanyň adamlaryna täze enjamlary harlaman ullanmak we bejergi alaýmak galýar,
27 марта 2013
adamlar üçin edilýän aladalar gaty köp, tüweleme adamlar üçin hyzmat etsin,


text:
DABARALY AÇYLDY.
Türkmenistanyň ýokary okuw mekdepleriniň talyplarynyň arasynda  > atly VII Uniwersiýadanyň dabaraly açylyşy Türkmenistanyň Milli sport we syýahatçylyk institutynyň sport toplumynda geçirildi. Bu çärä ýurdumyzyň ýokary okuw mekdepleriniň ählisi gatnaşdy. Türkmenistanyň Milli sport we syýahatçylyk institutynyň aýdym-saz toparynyň hem-de türgenleriň sportuň görnüşleri boýunça görkezme çykyşlary dabara gatnaşyjylara ýetirildi. VII Uniwersiýadanyň düzüminde bolan sportuň suwda ýüzmek görnüşi boýunça ýaryş ilkinji nobatda geçirildi. Bu ýaryşa ýurdumyzyň ýokary okuw mekdepleriniň 16-sy gatnaşdy.
Oglanlaryň arasynda 50 metr aralyga erkin usulda ýüzmekde Türkmenistanyň Milli sport we syýahatçylyk instituty birinji boldy. Türkmen döwlet binagärlik-gurluşyk instituty ikinji ýeri eýelän bolsa, Türkmen döwlet maliýe instituty üçünji ýere mynasyp boldy.
Gyzlar 25 metr aralykda güýç synanyşdylar. Onda ýene-de Türkmenistanyň Milli sport we syýahatçylyk instituty öňe saýlandy. Türkmenistanyň Milli konserwatoriýasy ikinji orny eýeledi. Halkara türkmen-türk uniwersiteti üçünji orna mynasyp boldy.
13 октября 2015
SPARTALIÝADA BAŞLADY ÝENE-DE. AGZALARYMYZDAN GATNAŞÝANLARY BARMYKA ? MEŇ PIKIRIMÇE HÖKMAN BPLAÝMALY SEBÄBI BU UMUMYMILLI SPARTAKIÝADAMYZ AHYRYN. ÄHLIŇIZE SPORT ÝARYŞLARYNDA ÜSTÜNLIK ARZUW EDÝÄRIN.


text:
Günleriň birinde meniň 12 ýaşly jigim mekdepden gelip, maňa okuwçylaryň we mugallymyň arasynda bolan bir üýtgeşik wakany aýdyp berdi. Gysga beýän edişde 6-njy klasda okaýan oglan öz klasdaş gyzyna kiçijek kagyzda öz söýgi duýgulary hakynda bir-naçe söz ýazyp, şol gyza gowşurypdyr. Jemal (romantiki haty alan gyz), belki maslahat sorap, ony ejesine görkezipdir. Onuň ejesi ertiriň özünde okuwçylaryň synp ýolbaşçysynyň ýanyna baryp, bu, onuň pikiriçe, ýaramaz herekete zeýrenip, ondan ýagdaýa goşulmagy talap edipdir. Mugallym synp sagadynda ýapyk gapylaryň aňyrsynda, hemme okuwçylaryň öňünde şol oglany juda rehimsiz urupdyr. Men bu erbet we gorkunç wakany diňläp, birinji bilen, şol 12 ýaşly oglanyň psihikasyna we ilki-ilki ýetginjek döwründe döreýän şahsyýetine ýetirilen bitmez şek hakynda pikir etdim. Birinji söýgi diýilýän ýagty duýgy oňä sadaja bagt däl-de kän häsiýet ýygyndylary ýetirdi. Elbetde, bu waka şu oglanyň psihikasynda we umumy dünýägaraýşynda ýaramaz yz galdyryp biler. Ol bu mugallymyň zorlugyna görelde hökmünde we şuňa meňzeş wakalardan çykalga ýaly sereder.
Türkmen terbiýesi döwrebapmy?
Çaga terbiýesi her-bir jemgyýetde her hili bolup, aslynda, durmuşyň iň manyly mysallaryň biri hasaplanylýar, çünki, çagalar – bu ertirki gün. Çaga terbiýesi hakynda kän maslahat berýän kitaplaryň sany kän. Olaryň her biri belli bir teoriýa görä çagalary kämillik ýäşyna yhlasly seretme bilen ýetirmegiň häýyrly usullaryny hödürleýärler. Ýöne biziň ýurdumyzda onça kän terbiýelik bilen gyzyklanýan ene-atalaryň sany az. We muňada kän sebäpler bar. Türkmen dilinde çaga terbiýesi barada döwrebap maglumatlar, iň soňky barlaglara esaslanyp ýazylan kitaplar ýok. Döwürdeş türkmen awtorlaryň arasynda bu tema aktual däl. Daşary ýurt terbiýelik hödürnamalar biziň dilimize terjime edilenok. Ene-atalar diňe öz durmuş tejribesinden we öz maşgalasynda duşan göreldesinden düşünje döredýär.
Çaga terbiýesine degişli hemme tejribe biziň aglaba bölegimiz ata-babalarymyzdan gaýdyp gelýändigini belleýäris. Emma, meniň pikirimçe, olaryň wagty geçdi, durmuş şertleri, talaplary özgerdi. Olaryň wagtynda çagalary berk terbiýelemek, hemme taraplaýyn ýetmezçilik we birahat wagtyna görä adamy galdyrmak örän gerekli durmuş şerte deňdi. Emma ýaşaýşyň şu günlerinde ösüş we umumy geljegimiz, belki, adamzat şahsyýetiň yzynda.
Türkmen terbiýesi we söýgi
Gynansagam, ýokardaky ýazylan waka seýrekleriň arasyndan däl. Bu sebapli, belki, çagalar bilen başgaça hereket etmegiň wagty gelendir? Näme uçin Jemalyň ejesi bu waka sebäpli beýle aladalanýar? Mümkin ol durmuş täzeliklerden we olaryň üstünden jogapkärçilik tutmany gorkýandyr we şeýdibem soňkyny mugallymyň ynsabyna tabşyrandyr. Mugallym bolsa ýagdaýy öz bilýän-tanaýan netijesiz usuly bilen çözendir. Näme üçin olaryň arasynda gürrüňdeşlik, pikir alyşma, çagany diňlemeklik, çaga düşündirmeklik ýokka? Mümkin bu wakada biziň söýgi hakda düşünjämiz pesdir. Biziň tarabymyzdan aslyndan arassa we ýagty duýgy näbelli sebäplerden köplenç masgaralanýar, aýyp görülýär. Emma çeper türkmen edebiýatymyza ýuz tutsak, onda köp belli söýgi hakda eserlere uly we hormatly ýer goýulýar ("Şasenem we Garyp", "Leýli-Mejnun" we başga hekaýalar, Magrymguly Pyragynyň, G. Ezizowyň, K. Gurbannepesowyň we başga belli türkmen şahyrlaryň söýgi hakda goşgulary). Aslynda biziň medeniýetimiz söýgini hormatlaýar we ýokary tutýar. Eger yza, ýokardaky waka dolansak, name üçin çaga ýaramaz garalýar?
► Çaga kiçi, hukuksyz, başarjaňsyz adamjyk. Oňä köp düşünjeleri bermek zerur däl, sebäbi soň ol, köp bilip, ene-atalaryň barlagyndan, asla häzirki türkmen jemgyýetiniň kanunlaryndan çykmagy mümkin. Emma bu pikir doly dogry dälmikä diýýän. Gepleşik bilen çaga bir wakanyň hemme artykmaçlygyny we kemlikli taraplaryny, umumy düşünje berip, görkezilmegi zerur bolup durýar. Belki bu gepleşik geljekde olary uly ýalňyşlykdan halas eder.
► Ene-atalar we mugallymlar üçin çaga el galdyryp düşünje bermek – terbiýäniň iň ýeňil – netijesiz we zyýanly usulydyr. Gürleşmek, pikir alyşmak, soraglara jogap bermek düşünjeli ene-atany, onuň wagtyny talap edýär we her ene-ata başardanok. Çaga bilen yzygiderli iş geçirmek üçin kän sabyr, durmuş tejribe we bilim gerek, el galdyrmakda bolsa – diňe güýç gerek. Jemgyýetimizde uly adamlaryň özi şeýle usul bilen terbiýelenen. Başga usullary bilenoklar. Belki şeýle ýagdaýlarda sada adamkärçilik düzgünleri kömege geler.
Çaga terbiýesi ene-atanyň, terbiýeçiň öz terbiýesinden başlanýar. Çaga nähili garalylsa, ol şol ýaly bolubam, ýetişýär. Şonuň üçin maşgala gurulmaka her-bir ýigit we gyz özünden "Men ene, ata bolmaga ruhy, ahlak, fiziki, maliýe taýdan taýýarmy? Men başararynmy?" sorap görmelik peýdaly bolar diýip pikir edýärin. Hatda maşgala yagdaýy, – eşretli çagalyk döwri sag-salamatlykly geljekki nesliň bolmagyny kesgitleýär.
Awtor: Bossan Annageldiýewa
Makaladaky surat arzuw.tm saýtyndan alynan.
Teswirlemeler
"Çaga eziz, edebi ondanam eziz". (türkmen nakyly)
Şu döwürde yaşlaryň söýüşmeklerinde päsgelçilik ýok diýen ýaly. Häzirki ýaşlaryň iň ökde zady söýüşmek.
Awtor, sen bu ýaşlary söýşüp bilmezler diýip alada etme, sen gowusy olara nädip öte geçmän saklanmaklaryny öwretmegi salgy ber. Häzirki ýetginjekler senden-menden ökde söýüşmäge. Bileni-biteni "söýgi" olaryň. Olar üçin indi "seks" çaga oýunjagy bolup galdy ahyry... Sen bolsa olar söýginiň derdini çekýändirler öýdýärsiň. Nirde oturyp ýazýaň bu makalany?
Çagany okatmaly hemde romantiki duygulara olary tayarlamaly, a ol mugallymyn beyleki okuwchularyn arasynda uranyndan. Ol oglany yeke yekelikde gurleshen bolsalaram bolardy. Beydip, ol oglanjygy beyleki chagalaryn arasynda masgara eder yaly zat yok. Onsoñom, kop yashlar hemme zady bukulyp edyarler a sebabi bolsa ene atalar ayyp goy diyip yashlaryn yollaryny yapyarlar.
Çaga terbiyesi barada maglumat beryan saytlaryn adresini goysanyz minnetdar bolardym.
Men Size şu web saýty maslahat berip bilýän http://www.ya-roditel.ru , ýöne hemme informasiýä onda rus dilinde
"Çaga eziz, edebi ondanam eziz". (türkmen nakyly)
Şu döwürde yaşlaryň söýüşmeklerinde päsgelçilik ýok diýen ýaly. Häzirki ýaşlaryň iň ökde zady söýüşmek.
Awtor, sen bu ýaşlary söýşüp bilmezler diýip alada etme, sen gowusy olara nädip öte geçmän saklanmaklaryny öwretmegi salgy ber. Häzirki ýetginjekler senden-menden ökde söýüşmäge. Bileni-biteni "söýgi" olaryň. Olar üçin indi "seks" çaga oýunjagy bolup galdy ahyry... Sen bolsa olar söýginiň derdini çekýändirler öýdýärsiň. Nirde oturyp ýazýaň bu makalany?
Gadyrly okujy, men bu makalada birinji bilen chaga zorlugy barada yazdym. Ozuniz menden gowy bilyarsiniz, chaga ka-bir pursatlarda ulularyn garayshyny - mekdepde okuwyny gowy okamasa, ookap bilmese, bir zatda yalnyshlyk goyberse, ol shol wagt ulularyn eli bilen urulyar. . Bu dogrymy? Belki bu kichi chagalara komek gerekdir, belki biz, uly adamlar bolup, olara dogry dushunje bermelidiris, chunki muna hakyky chaga terbiyelik diyerler. Makaladaky pursatam kadadan chykmak dal. Chagalar durmushynda birinji gezek oglanlaryn we gyzlaryn arasynda doreyan simpatiyasy bilen tanyshyarlar. Ulularyn chaga ya-da yetginjege hem soygi barada dogry dushunje bermekligi olary sizin gorkyan yalnyshlyklarynyzdan halas eder.Yone, aydyshym yaly, biz chaga terbiyelikden on, ozumizi terbiyelemeli, chunki hachan biz oglan-gyzymyzy terbiyelamizde, ozumizi gowy tanap bashlayarys.
Temaň ady hem jüpüne düşmändir.
"Всё новое хорошо забытое старое" diýip hem bir söz bardyr.
Hawa, Sowetler gelmaka turkmenlerde "chaga terbiyesi" ugry, ylymy gaty osen bolmaly. "terbiýe" name? Turkmen terbiýesi näme?
@Bilbil !
"Line" we şoňa meňzeşler geleli bäri söýgiň işi gaýtmadymy näme...
Indi Gurbannazaryň, Kerim agaň ýaşan döwürlerindäki söýgini "Line"-dan tapmarsyň...
Geling ozumizi "line" geldi, soygi dargady" diyip aldatmagymyzy goyaly. Ylym, bilim, terbiýämiz döwürimizden yza galýar. Hany döwrebap kitaplar? Siz psihologiýa ugrundan ýazylan birje kitaby mysal getiriň? 2016-2017 nji ýylda çap edilen.
"Çaga eziz, edebi ondanam eziz". (türkmen nakyly)
Şu döwürde yaşlaryň söýüşmeklerinde päsgelçilik ýok diýen ýaly. Häzirki ýaşlaryň iň ökde zady söýüşmek.
Awtor, sen bu ýaşlary söýşüp bilmezler diýip alada etme, sen gowusy olara nädip öte geçmän saklanmaklaryny öwretmegi salgy ber. Häzirki ýetginjekler senden-menden ökde söýüşmäge. Bileni-biteni "söýgi" olaryň. Olar üçin indi "seks" çaga oýunjagy bolup galdy ahyry... Sen bolsa olar söýginiň derdini çekýändirler öýdýärsiň. Nirde oturyp ýazýaň bu makalany?
Onsong sholaryng "soyushmegine" biz "soygi" diyip bilyasmi? Soygi "seks" dal. Soygi barada dushinjeleri bolamansong sheyle alyp baryarlar. Soygi - seks dal.
"Всё новое хорошо забытое старое" diýip hem bir söz bardyr.
"Line" we şoňa meňzeşler geleli bäri söýgiň işi gaýtmadymy näme...
Indi Gurbannazaryň, Kerim agaň ýaşan döwürlerindäki söýgini "Line"-dan tapmarsyň...
Siziň makalaňyzda beýan edilen mugallymyň okuwçyny urma wakasy häzirki döwürde gaty seýrekmikä diýýärin. Sebäbi bu Türkmenistanyň kanunçylygyna laýyk gelmeýär. Mugallymlaryň bezzat çagany urmaga het edip bilýänleri indi gaty azdyr.
Şu döwürde yaşlaryň söýüşmeklerinde päsgelçilik ýok diýen ýaly. Häzirki ýaşlaryň iň ökde zady söýüşmek.
Awtor, sen bu ýaşlary söýşüp bilmezler diýip alada etme, sen gowusy olara nädip öte geçmän saklanmaklaryny öwretmegi salgy ber. Häzirki ýetginjekler senden-menden ökde söýüşmäge. Bileni-biteni "söýgi" olaryň. Olar üçin indi "seks" çaga oýunjagy bolup galdy ahyry... Sen bolsa olar söýginiň derdini çekýändirler öýdýärsiň. Nirde oturyp ýazýaň bu makalany?
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
15 Şubat 2017 Çarşamba
HYY we ÖU-niň Talyplary Robot Tehnikasy Boýunça Abraýly Halkara Bäsleşiginde Ýeňiş Gazandylar
Halkara ynsanperwer ylymlary we ösüş uniwersitetiniň wekilleri Pekinde gurnalan «RoboRAVE Asia Open-2017» atly aň-paýhas bäsleşiginiň baş baýragyny eýelediler.
2001-nji ýylda ABŞ-da gurnalan RoboRAVE bäsleşigi indi sekiz ýurtda, şol sanda Hytaýda, Meksikada, Ispaniýada we Fransiýada geçirilýär.
Şu ýyl ýüze golaý topar innowasion robot (Robotovate Challenge), ýangyn söndüriji robot (Fire Fighting Challenge), göni ugra hereketlenýän robot(Line Following Challenge), dag roboty (Alpinebot Challenge) we robot-rysar (Jousting Challenge) ugurlary boýunça bäsleşdiler.
Türkmen topary iň gowy innowasion roboty (Robotovate Challenge) döretdi. Mähri Ilmedowa (toparyň baştutany), Aýlar Mehtiýewa, Dowran Nobatow we Didar Hudaýbergenow dagy ykjam telefonuň daşyny bakteriýalardan arassalamak üçin özboluşly gural işläp taýýarladylar.
Emeli paýhas guraly telefony arassalamak, Lego gurnama böleklerinde bakteriýa garşy spreýi berkitmek üçin programmalaşdyrýan ýörite Arduino mikrokontrolleriniň we kesel ýaýradyjy mikroorganizmleri ýüze çykarmak üçin infragyzyl görkeziji gurallaryň garyşygyndan emele gelen enjamdyr.
Türkmen toparyny abraýly bäsleşige kompýuter tehnologiýalary we ulgamlary kafedrasynyň mugallymy Didar Haýydow taýýarlady. Häzirki wagtda HYYweÖU-de robot tehnikasy boýunça nobatdaky halkara ýaryşyna, şeýle hem döwlet derejesindäki şu kysmy bäsleşige işjeň taýýarlanylýar.
http://www.turkmenhabargullugy.com/hyyweou-nin-talyplary-robot-tehnikasy-boyunca-abrayly-halkara-baslesiginde-yenis-gazandylar/
Kaydol: Kayıt Yorumları (Atom)


text:
Sanly ykdysadyýet Madagaskarda
Madagaskardaky uly möçberli öwrülişikleriň bir tapgyry olaryň sanly ykdysadyýete geçmegi bilen bagly bolar. Şunuň bilen baglylykda informasiýa we kommunikasiýa ulgamyndaky döwrebap tehnologiýalar ykdysady ösüşi üpjün etjek we daşary ýurt inwestisiýasyny özüne çekjek ugurdyr.
Döwletiň häkimiýetleri sanky ykdysadyýete geçmek boýunça örän uly göwrümli wezipäni öňlerinde goýýandyklaryny gizläp duranoklar:
-Biziň esasy maksadymyz Hindi okeanynda sanly ulgamdaky öwrülişikleriň merkezine öwrülmelidir. Biziň geografiki taýdan amatly ýerde Aziýa bilen Afrika yklymlarynyň sepgidinde ýerleşýändigimiz artykmaçlyk berýär” diýip, Madagaskaryň, poçta, telekommunikasiýalar we täze tehnologiýalar ministri gürrüň berýär.
Eger bu ýurtda 2010-njy ýylda 20 müň adam internetden peýdalanan bolsa, häzir olaryň sany 1,5 milliona ýetdi. Iri şäherlerde täze hünärleri öwredýän ýöriteleşdirilen merkezleriň sany atyýar. Täze bill geýtsler, mark sukerbergler ýa-da sergeý brinler bolmaga höwes edýän ýaşlaryň hatary barha uzaýar.
Materialy “www.ru.euronews.com” saýtynyň materiallary esasynda taýýarlan Hojaberdi APBAÝEW.


text:
Magnitlenen nanobölejikler dermanlary eltýärler
Ýazan: Batyr BATYROW
Magnit meýdany we demir düzümli nanobölejikler dermanlary gan aýlanyş damarlaryň zeper ýeten ýerlerine elter. Ýöne, munuň üçin ilki bilen damara poslamaýan polatdan giňeldiji guraly goýmaly.
Filadelfiýanyň çagalar gospitalynyň (The Children Hospital of Philadelphia), Dreksel Uniwersitetiniň (Drexel University), Demirgazyk-Gündogar uniwersitetiniň (Northeastern University) we Dýuk Uniwersitetiniň (Duke University) alymlary lukman Robert Jeý Lewiniň (Robert J. Levy) ýolbaşçylygynda täze tehnologiýany işläp düzdiler. Bu tehnologiýa terapewtiki kesgitlenen ýere DNK, öýjükler we dermanlar ýaly möhüm “ýükleri” eltmäge mümkinçilik berýär. Teklip edilen usul medisinada düýbini tutan stentirowaniýe usuly esasynda esaslandyrylan.
Haçanda birnäçe medikamentlary ulanmaga zerurlyk ýüze çykan mahaly, metaliki stentlary we nanobölejikleri toplumlaýyn bejergi üçin ulanyp bolar. Nanobölejikler birwagtda birnäçe täsir ediji serişdeleriň molekulalaryny geçirmäge ukyply. Şeýle hem gezekme-gezek derwaýys täsir ediji serişdeleri inýeksiýa etmäge mümkinçilik bar. Barlagyň ýolbaşçysy beýan edilen tehnologiýanyň çagalary bejermekde hem ulanyp boljakdygyna ynamy bar.
Ýakyn gelejekde alymlar birnäçe tejribeleri we kliniki barlaglary geçirmäni meýilleşdirýarler.
Ýazan: Batyr BATYROW
Filed under: Bütin Temalar, Bilim, Habarlar, Saglyk |


text:
Awangardizm
Awangardizm -20. asyrda ýüze çykan edebi ugruň şertli ady. Bu ugruň aýratynlygy realistik çeper obrazy döretmegiň öňki däplerinden arany üzmekden, beýan etmegiň täze serişdelerini we eserleriň formal strukturasyny gözläp tapmakdan ybaratdyr. Awangardizm termininiň özi 20 ýyllaryň tankytlarynda ýüze çykdy we sungaty öwreniş ylmynda (şol sanda sowet sungaty öwreniş ylmynda-da) 50 ýyllarda ykrar edildi. Awangardizm 20. asyrda buržuaz medeniýetinde giň we çylşyrymly krizisiň emele gelmegidir, ol dünýä anarhik, subýektiw akyl ýetirmek esasynda ösdi.


text:
24 Mart 2015 Salı
Türkmenistan Finlandiýa İşewürlik Maslahaty
Türkmenistan bilen Finlýandiýa Respublikasynyň arasmyndaky hyzmatdaşlygy mundan beýläk-de ösdürmegiň meseleleri şu gün paýtagtymyzdaky "Mizan" işewürlik merkezinde geçirilen türkmen-fin işewürlik maslahatynyň gün tertibiniň esasyny düzdi.
Iki ýurduň döwlet we işewür toparlarynyň wekilleriniň gatnaşmagynda geçirilen ilkinji duşuşyk özara peýdaly gatnaşyklary, işjeň hyzmatdaşlygy ösdürmäge bolan ikitaraplaýyn gyzyklanmalary äşgär etdi. Duşuşyga Finlýandiýanyň "Airbus", "Wellguip Oy", "Defence& Space", "Nokia Solutions and Netwoks Oy", "Eхtron, Uponor Infra Ltd", "Technology, KPA Unicon", "Pemamek Oy Ltd", "Vaisala", "KPMG Oy Ab" ýaly iri kompaniýalarynyň, şeýle hem Häme we JAMK amaly ylymlar uniwersitetleriniň wekilleriniň gatnaşmagy Finlýandiýanyň ägirt uly tebigy serişdelere we yudysady kuwwatlyklara eýe bolan Türkmenistan bilen netijeli gatnaşyklary giňeltmäge bolan gyzyklanmalarynyň örän ýokarydygynyň aýdyň subutnamasydyr.
Maslahata gatnaşyjylaryň belleýişleri ýaly, häzirki döwürde türkmen-fin gatnaşyklary ähli ulgamlarda sazlaşykly ösdürilýär. Şeýle görnüşde geçirilýän ilkinji duşuşyk döwletara gatnaşyklarynyň taryhyna täze sahypany ýazmak bilen, Türkmenistan üçin bolşy ýaly, Finlýandiýa üçin hem ägirt uly ähmiýete eýedir. Bu duşuşyk netijeli gatnaşyklary ösdürmekde oňyn usullary gözlemek üçin amatly mümkinçiligi emele getirdi.
Türkmen tarapynyň wekilleri öz çykyşlarynda häzirki döwürde türkmen döwletiniň ýeten derejesi, geljekki meýilnamalar, hormatly Prezidentimiz Gurbanguly Berdimuhamedowyň dünýäniň, şol sanda Finlýandiýa Respublikasynyň öňdebaryjy kompaniýalary we önüm öndürijileri bilen netijeli gatnaşyklaryň işjeňleşdirilmegini nazarlaýan "açyk gapylar" syýasatyny durmuşa geçirmegiň barşynda has-da ýokary galan ykdysady mümkinçilikler barada gürrüň berdiler.
Türkmenistanda milli Liderimiziň başlangyjy boýunça durmuşa geçirilýän giň möçberli özgertmeler, olaryň ýurdumyzyň durmuş-ykdysady taýdan üstünlikli ösüşine, halkymyzyň abadançylygynyň ýokarlanmagyna gönükdirilmegi, şeýle hem Türkmenistanyň sazlaşykly ösüşi daşary ýurtly maýadarlar üçin türkmen bazarynda oňyn şertleri üpjün edýär. Ähli önümçilik pudaklarynyň senagatlaşdyrylmagy, kiçi we orta telekeçilige döwlet tarapyndan goldaw berilmegi daşary ýurtly işewürler üçin ýurdumyzda amatly şertleriň döredilmegi halkara işewür toparlarynyň biziň ýurdumyz bilen ýygjam aragatnaşyklary ýola goýmaga bolan gyzyklanmalaryny artdyrýar. Bu barada Türkmenistan hakynda gürrüň berýän wideofilm maslahata gatnaşyjylara görkezildi.
Russiýa Federasiýasy, Gündogar Ýewropa we Merkezi Aziýa boýunça departamentiň baş direktory hanym Terhi Hakala maslahatda çykyş etmek bilen, ilkinji işewürçilik-maslahatynyň ýokary guramaçylyk derejesi we türkmen topragynda bildirilen myhmansöýerlik üçin
hormatly Prezidentimiz Gurbanguly Berdimuhamedowa we Türkmenistanyň Hökümetine tüýs ýürekden hoşallyk bildirdi. Iki ýurduň döwlet we telekeçilik düzümleriniň duşuşygynyň ähmiýeti barada aýtmak bilen, myhman uzak geljek üçin özara gyzyklanma bildirilýän pudaklaryň ykdysady taýdan özüne çekijiligini kesgitlemek babatda onuň uly ähmiýetiniň bardygyny belledi. Bu maslahat türkmen-fin hyzmatdaşlygynyň geljegi üçin ygtybarly binýadyny döretmäge mümkinçilik bere diýip, hanym Terhi Hakala aýtdy.
Finlýandiýa Respublikasynyň Türkmenistandaky Adatdan daşary we Doly ygtyýarly ilçisi jenap Niklas Lindwist öz gezeginde ikitaraplaýyn gatnaşyklary artdyrmak üçin ägirt uly mümkinçilikleriň bardygyny bellemek bilen, bu duşuşygyň özara söwdanyň we maýa goýumlaryň möçberleriniň artdyrylmagyny, dürli pudaklarda tejribe we tehnologiýalar alşylmagyny hem-de işewür gatnaşyklarynyň ösdürilmegini şertlendirjekdigini belledi. Ilçi özüniň çykyşynda Finlýandiýanyň ykdysady ýagdaýy hem-de iki ýurduň we halklaryň bähbidine laýyk gelýän mümkinçilikler barada durup geçdi. Diplomatyň belleýşi ýaly, bu gezekki işewürlik maslahaty döwletara gatnaşyklaryny işjeňleşdirmekde ygtybarly binýady emele getirer.
Maslahatyň barşynda oňa gatnaşyjylar söwda-ykdysady pudagynda, ýangyç-enenrgetika toplumynda, aragatnaşyk ulgamynda, senagatda, daşky gurşawy goramakda, bilim we ýokary tehnologiýalar ulgamynda maliýe hyzmatlaryny ýerine ýetirmekde hyzmatdaşlyk gatnaşyklarynyň yzygiderli ösdürilmegi barada aýtdylar. Ylalaşylan ugurlar boýunça ýerine ýetirilmeli işleriň kesgitlenmegi iki ýurduň işewürlik düzümleriniň netijeli hyzmatdaşlygy üçin zerur bolan şertleriň üpjün edilmegini şertlendirer diýlip, çykyşlarda bellenildi. Şunuň bilen baglylykda, Türkmenistanyň Senagatçylar we telekeçiler birleşmesiniň wekilleri bilen ikitaraplaýyn gatnaşyklary ösdümek üçin ägirt uly mümkinçilikleriň bardygy aýdyldy.
Finlýandiýa Respublikasyndan gelen myhmanlaryň ýurdumyzyň ministrlikleriniň we pudaklaýyn edaralarynyň wekilleri, Türkmenistanyň Senagatçylar we telekeçiler birleşmesiniň agzalary, telekeçiler bilen geçiren ikitaraplaýyn duşuşyklarynda ýygjam gatnaşyklary ýola goýmak bilen baglanyşykly meseleler ara alnyp maslahatlaşyldy.
Kaydol: Kayıt Yorumları (Atom)


text:
4.1. Müşderiniň üýtgedip guralmagy (goşulmagy, birleşmegi, bölünmegi, aýrylmagy, täzeden esaslandyrylmagy) bilen baglylykda, bank hasaby gaýtadan resmileşdirilende hasabyň açylmagyndaky ýaly resmi namalar tabşyrylýar.
4.2. Müşderiniň üýtgedip guralmagyna getirmezden, onuň adynyň üýtgedilen, şeýle hem tabynlygy üýtgän ýagdaýynda, onuň degişli resmi namalary tabşyrmagyna çenli, banka müşderiniň üýtgetmeler hakynda habar berilýän arzasy tabşyrylýar.
Ady ýa-da tabynlygy üýtgän ýagdaýynda, müşderi hakykylygy şu Düzgünnamada kesgitlenen tertipde tassyklanan gollar bilen täze kartoçkany tabşyrýar.
4.3. Kärhana ýatyrylan ýagdaýynda, ýatyryş topary kärhanany ýatyrmak we ýatyryş toparyny bellemek hakynda çözgüdiniň nusgasyny, şeýle hem ýatyryş toparynyň ygtyýarly agzalarynyň gollarynyň hakykylygy döwlet kepillendiriş edarasy tarapyndan tassyklanylan nusgalary we ýatyrylýan kärhananyň möhüriniň yzy goýulan kartoçkany banka tabşyrýar.
4.4. Müşderiniň bank hasaplary aşakdaky ýagdaýlarda ýapylýar, goýum hasaplary muňa degişli däldir:
a) hasapda pul serişdeleri bolmadyk ýagdaýynda hasabyň eýesiniň arzasy boýunça; hasap bankyň ýolbaşçysynyň ýazmaça görkezmesi bolan ýagdaýynda ýapylýar;
b) hasabyň eýesiniň arzasy boýunça, görkezilen hasap boýunça aktiw amallaryň şu Düzgünnamanyň 1.10-njy bendine laýyklykda togtadylmadyk we kreditorlaryň talaplary bildirilmedik bolsa, müşderiniň arzasynyň banka gelip gowşan pursatyndan başlap 30 günden gijä galman, hasap bankyň ýolbaşçysynyň ýazmaça görkezmesi bolan ýagdaýynda ýapylýar;
ç) Türkmenistanyň kanunçylygynda kärhanany ýatyrmak ýa-da üýtgedip gurmak wezipesi berkidilen edaranyň çözgüdi esasynda;
d) Türkmenistanyň kazyýetleriniň kärhanany ýatyrmak ýa-da ony batan diýip yglan etmek baradaky degişli çözgüdi esasynda;
e) hasabyň eýesiniň arzasy boýunça, onuň başga banka hyzmat edilmäge geçen ýagdaýynda, banklaryň arasynda ylalaşylan möhletlerde. Müşderiniň hukuk işinde saklanýan resmi namalar (müşderiniň hasaby açmaklyga arzasyndan, kartoçkadan, müşderi bilen hasaplaşyk-kassa hyzmatyna bankyň şertnamasyndan we hasabyň ýapylandygy hakynda salgyt gullugyna habarnamadan başgalary) kabul ediji banka berilýär. Resmi namalaryň berilmegi tabşyryjy we kabul ediji banklaryň degişli ygtyýarly şahslarynyň kabul ediş-tabşyryş delilnamasyny resmileşdirmegi arkaly amala aşyrylýar.
Müşderiniň hasabynda tölenmedik hasaplaşyk resmi namalarynyň kartotekasy bolan ýagdaýynda, müşderiniň hasabynyň ýapylýan banky kartotekada saklanýan resmi namalary täze hasabyň açylýan bankyna sanaw boýunça tabşyrýar.
Hyzmat ediji bankdan alnan karzlar we olaryň göterimleri boýunça bergileriň bolan ýagdaýynda, esasy işine hyzmat etmek boýunça hasabyň başga banka hyzmat edilmäge geçmek maksady bilen ýapylmagyna, diňe bar bolan bergiler doly üzülişilenden soňra ýol berilýär.
Başga banka hyzmat edilmäge geçen müşderiniň salgysyna inkasso tabşyryklary we serişdeleri tölemek üçin beýleki resmi namalar gelen ýagdaýynda, görkezilen resmi namalar sebäbini görkezmek bilen, olary iberijä gaýtarylýar;
ä) hasapda pul serişdeleri we hasap boýunça bir ýyldan köp wagtlap (1.10-njy bende laýyklykda hasap boýunça amallaryň togtadylan we hasaba tussaglyk goýulan möhleti goşmazdan) hereket bolmadyk ýagdaýynda. Hasap bankyň ýolbaşçysynyň çözgüdi esasynda ýapylýar;
f) hasapda durmuş töleglerini we beýleki tölegleri, salgytlary, ýygymlary, paçlary we jerimeleri hasaplamak üçin kesgitlenen binýatlyk möçberiň iki essesinden köp bolmadyk pul serişdeleri bolan we hasap boýunça bir ýyldan köp wagtlap (1.10-njy bende laýyklykda hasap boýunça amallaryň togtadylan we hasaba tussaglyk goýulan möhleti goşmazdan) hereket bolmadyk ýagdaýynda. Hasap bankyň ýolbaşçysynyň çözgüdi esasynda ýapylýar;
Müşderiniň hasaby boýunça serişdeleriň galyndysy bank edarasy tarapyndan «Bankyň hojalyk işjeňligi boýunça kreditorlary» atly №841 ýa-da «Bankyň hojalyk işjeňligi boýunça daşary ýurt pulundaky kreditorlary» atly №851 hasaplara girdeji edilýär;
h) Türkmenistanyň kanunçylygynda göz öňünde tutulan beýleki ýagdaýlarda.


text:
Pakistanyň Owganystan bilen serhedinde Bajaur tire-taýpalar regionynda bolan güýçli partlama zerarly azyndan üç adam wepat boldy, diýip ýurt resmileri aýdýarlar.
11-nji awgustda Bajaur regionynyň Çar Mang etrabynda bolan partlamada, şeýle-de 25 adam ýaralandy diýip, regionyň hökümet resmisi Aslam Han aýtdy.
Regionyň administrasiýasynyň beýanatyna görä, partlama ýolda goýlan bombanyň herekete getirilmeginiň netijesinde döräpdir. Onuň jogapkärçiligini hiç kim boýun almady, emma başda peýda bolan maglumatlarda bombanyň uzakdan herekete getirilendigi habar berildi.
Bajaur Pakistanyň Owganystan bilen dartgynly serhedinde ýerleşýän we Federal derejesinde dolandyrylýan tire-taýpalar regionynyň düzümine girýän ýedi sany giňişligiň biri.
Bu region “Talybanyň” we beýleki ekstremist toparlaryň söweşijileriniň galasy hasaplanýar.


text:
2017-nji ýylyň 9-njy noýabrynda Wengriýanyň DIM-nde Türkmenistanyň we Wengriýanyň Daşary işler ministrleriniň orunbasarlarynyň derejesinde duşuşyk geçirildi.
Duşuşygyň dowamynda taraplar ikitaraplaýyn gatnaşyklarynyň ösüşi, halkara guramalarynyň, ylaýta-da BMG, ÝHHG we ÝB ýaly guramalaryň çäklerinde hyzmatdaşlygy giňeltmek meselelerini ara alyp maslahatlaşdylar we dürli halkara guramalaryň çarçuwasynda birek-biregiň halkara başlangyçlaryny goldaýandygyny kanagatlama bilen bellediler.
Ikitaraplaýyn syýasy-diplomatik gatnaşyklaryny ösdürmek meselesiniň çäklerinde taraplar ýokary derejedäki saparlary gurnamak mümkinçiliklerini ara alyp maslahatlaşdylar.
Medeni-ynsanperwer ulgamynda taraplar iki ýurduň arasynda hyzmatdaşlygyň ileri tutulýan ugurlarynyň hatarynda bilimi, syýahatçylygy we sporty atlandyrdylar.


text:
Fransiýanyň energiýa läheňi “Total” 3-nji iýulda Eýranyň uzakdaky gaz ýatagyny özleşdirmek üçin köp milliard dollarlyk ylalaşyga gol çeker diýip, Eýranyň Nebit ministrligi aýtdy.
Bu Eýranyň geçen ýyl halkara sanksiýalary ýatyrylaly bäri baglaşylýaniň uly daşary ýurt ylalaşygy bolar. "Günorta Parsy 11 tapgyrda özleşdirmek baradaky halkara ylalaşyga duşenbe güni, Nebit ministrliginiň, “Totalyň” menejerleriniň, Hytaýyň CNPC kompaniýasynyň, Eýranyň “Petropars” kompaniýasynyň gatnaşmagynda gol çekiler” diýip, ministrligiň sözçüsi aýtdy.
“Total” Eýran bilen deslapky şertnama noýabrda gol çekip, $4.8 milliardlyk (4.2 milliard ewro) proýektden 50.1 prosent paý aldy. Hytaýyň Milli nebit kompaniýasy (CNPC) bu proýektiň 30 prosentine eýe bolsa, Eýranyň “Petroparsy” 19.9 prosentini alar. “Total” 20 ýyllyk proýektiň ilkinji tapgyry üçin başlangyç 1 milliard dollar goýar.
Bu ylalaşyga başda şu ýylyň başynda gol çekilmelidi. Emma “Total” ferwalda özüniň ABŞ-nyň prezidenti Donald Trampyň adminstrasiýasynyň Eýrana garşy gaýtadan sanksiýa girizip-girizmejegini görmek üçin garaşjakdygyny aýtdy.


text:
-
HALKARA NAMALAR
-
ADAM HUKUKLARYNYŇ ÄHLUMUMY JARNAMASY (1948-nji ýylyň 10-njy dekabryndan)
Bu Jarnamada BMG-niň agzasy bolan ähli döwletleriň we halklaryň ýerine ýetirmäge ymtylmaly wezipeleri beýan edilýär. Şeýle-de olar milli we halkara öňdebaryjy çäreleriň üsti bilen has erkin ýaşamak, birek-biregi hormatlamak, adam hukuklaryny berjaý etmek şertlerinde sosial öňe gidişligi we ýaşaýşyň hilini gowulandyrmaga ýardam bermelidirler.
-
Mejlisiň Kararlaryna laýyklykda 1996-njy ýylyň 20-nji dekabryndan Türkmenistan aşakdaky namalara goşuldy:
- RAÝATLYK WE SYÝASY HUKUKLAR HAKYNDAKY HALKARA PAKTY (1966-njy ýylyň 16-njy dekabryndan);
-
YKDYSADY, DURMUŞ WE MEDENI HUKUKLAR HAKYNDAKY HALKARA PAKTY (1996-njy ýylyň 16-njy dekabryndan)
Şu namalara gatnaşýan döwletler Adam hukuklarynyň ählumumy Jarnamasyna laýyklykda nusgalyk erkin şahsyýetiň diňe her bir adamyň raýatlyk, syýasy, ykdysady, durmuş we medeni hukuklaryndan peýdalanmaga mümkinçilik berýän zerur şertleriň döredilen ýagdaýynda döräp biler diýip ykrar edýärler.
-
ÇAGANYŇ HUKUKLARY HAKYNDAKY KONWENSIÝA / ÇAGANYŇ HUKUKLARY HAKYNDAKY KONWENSIÝA (1989-nji ýylyň 20-nji noýabryndan). Turkmenistan bu Konwensiýa 1993-nji ýylyň 7-nji oktýabrynda goşuldy.
Bu Konwensiýa gatnaşýan döwletler BMG-niň Düzgünnamasy we Adam hukuklarynyň ählumumy Jarnamasy tarapyndan yglan edilen ýörelgelere laýyklykda çagalaryň aýratyn goralmagynyň ähmiýetlidigini tassyklaýarlar.
-
AÝALLAR BABATDA ÄHLI KEMSITMELERIŇ SOŇUNA ÇYKMAK HAKYNDAKY KONWENSIÝA (1979-njy ýylyň 18-nji dekabryndan). Türkmenistan bu Konwensiýa 1996-njy ýylyň 20 dekabryndan goşuldy.
Bu Konwensiýa gatnaşýan döwletler BMG-niň Düzgünnamasy we Adam hukuklarynyň ählumumy Jarnamasy tarapyndan yglan edilen ýörelgelere laýyklykda jemgyýetde, maşgalada aýallaryň we erkekleriň deňliginiň wajyplygyny tassyklaýarlar we aýallar babatdaky kemsitmäniň ähli görnüşleriniň soňuna çykmak maksady bilen zerur çäreleriň kabul edilmegini jar edýärler.
-
MAÝYPLYGY BOLAN ADAMLARYŇ HUKUKLARY HAKYNDAKY KONWENSIÝA (2006-njy ýylyň 13-nji dekabryndan). Türkmenistan bu Konwensiýa 2008-nji ýylyň 4-nji sentýabrynda goşuldy.
Bu Konwensiýa gatnaşýan döwletler BMG-niň Düzgünnamasy we Adam hukuklarynyň ählumumy Jarnamasy tarapyndan yglan edilen ýörelgelere laýyklykda her bir adamyň halkara namalarynda göz öňünde tutulan hukuklara we azatlyklara eýedigini makullaýarlar, adamlaryň ähli hukuklarynyň we esasy azatlyklarynyň umumylygyny, bitewüligini, arabaglanyşygyny, şeýle hem maýyp adamlaryň olardan kemsidilmesiz peýdalanmagyny kepillendirmegiň zerurdygyny ykrar edýärler.
-
NEŞE SERIŞDELERI HAKYNDAKY BITEWI KONWENSIÝA (1961-nji ýylyň 30-njy martyndan). Türkmenistan bu Konwensiýa 1996-njy ýylyň 18-nji iýunynda goşuldy.
Bu Konwensiýanyň agzasy bolan döwletler adamzat saglygy we abadanlygy barada aladalanyp, neşe serişdeleriniň lukmançylykda agyryny we ejir çekmegi ýeňletmek üçin ulanylmagynyň zerurlygyny we bu maksatlar üçin gerek bolan neşe serişdelerini üpjün etmek boýunça çäreleriň görülmelidigini belleýärler. Şeýle hem neşekeşligiň aýry-aýry adamlar üçin hatarlydygyny, bütin adamzat üçin sosial we ykdysady taýdan howpludygyny makullap, neşekeşligiň öňüni almak we onuň bilen göreşmek babatdaky borçlary öz üstüne alýar.
-
BMG-niň MÜŇÝYLLYK JARNAMASY (2000-nji ýylyň 8-nji sentýabryndan)
2000-nji ýylda BMG-niň müňýyllyk Sammitinde 180-den gowrak ýurduň baştutanlary, şol sanda Türkmenistan hem, BMG-niň Müňýyllyk Jarnamasyny kabul etdiler. Döwlet baştutanlary dünýädäki ähli adamlaryň maddy hal-ýagdaýlaryny gowulandyrmaga gönükdirilen müňýyllygyň ösüş Maksatlaryny kesgitlediler. Bu şertnamanyň esasy aýratynlygy 8 maksadyň takyk kesgitlenilmeginden we olaryň 2015-nji ýyla çenli amala aşyrylmagyndan ybaratdyr.
Müňýyllygyň ösüş maksatlary:
- Garyplygy we açlygy ýok etmek
- Umumy başlangyç bilimi üpjün etmek
- Aýallaryň we erkekleriň deňligini gazanmak we aýallaryň hukuklaryny hem-de mümkinçiliklerini artdyrmak
- Çaga ölümçiligini azaltmak
- Eneligiň goralmagyny gowulandyrmak
- AIDS/AIW, gyzzyrma we beýleki kesellere garşy göreşmek
- Ekologik durnuklygy üpjün etmek
- Ösüş maksady bilen global hyzmatdaşlygy ýola goýmak
- ADAM HUKUKLARYNYŇ ÄHLUMUMY JARNAMASY (1948-nji ýylyň 10-njy dekabryndan)
-
MILLI KADALAŞDYRYJY HUKUK NAMALARY
-
TÜRKMENISTANYŇ KONSTITUSIÝASY (2008-nji ýylyň 26-njy sentýabryndan)
Türkmenistanyň Konstitusiýasy Türkmenistanyň gatnaşýan ähli konwensiýalarynyň we halkara ylalaşyklarynyň amala aşyrylmagyny kepillendirýär. Konstitusiýada mynasyp ýaşaýyş derejesine, bilime we saglygy goraýşa, zähmete we dynç alşa, öz pikirini erkin beýan etmäge we habarly bolmaga, namysynyň we mertebesiniň goralmagyna, ýaşaýşa we ösüşe bolan hukuklary ýaly hukuklar berkidilendir.
-
KODEKSLER
-
TÜRKMENISTANYŇ RAÝATLAR KODEKSI (1999-njy ýylyň 1-nji martyndan)
Raýat-hukuk gatnaşyklaryny, raýat hukuklarynyň we borçlarynyň döremegini, olaryň amala aşyrylmagyny we goralmagyny düzgünleşdirýär. Fiziki şahs diýen düşünjäni, onuň işe ukyplylygyny, hukuk ukyplylygyny, ýaşaýan ýerini, ýetirilen zyýanyň öwezini dolmagy kesgitleýär.
-
"DURMUŞ ÜPJÜNÇILIGI HAKYNDA" TÜRKMENISTANYŇ BITEWI KANUNY (2007-nji ýylyň 1-nji iýulyndan)
Durmuş üpjünçiliginiň, çagalaryň we eneleriň, maýyplaryň we beýleki raýatlaryň bähbitlerini goramagyň hukuk, ykdysady we guramaçylyk esaslaryny kesgitleýär.
-
TÜRKMENISTANYŇ MAŞGALA KODEKSI (2012-nji ýylyň 10-njy ýanwaryndan)
Maşgala Kodeksi 2012-nji ýylyň 1-nji aprelinden güýje girdi. Maşgala-nika gatnaşyklaryny, maşgala meselelerini, eneligi we çagalygy, atalygy sosial gatnaşyklar bilen utgaşykda goramagy kadalaşdyrýar.
-
TÜRKMENISTANYŇ ZÄHMET KODEKSI (2009-njy ýylyň 1-nji iýulyndan)
Zähmet Kodeksi eýeçiligiň görnüşine we guramaçylyk-hukuk görnüşine garamazdan, edara-kärhanalarda, guramalarda işleýän adamlaryň, şol sanda şertnama baglanyşma şertlerinde işleýän adamlaryň zähmet gatnaşyklaryny kadalaşdyrýar.
-
TÜRKMENISTANYŇ SANITARIÝA KODEKSI (2010-njy ýylyň 1-nji ýanwaryndan)
Türkmenistanyň Sanitariýa Kodeksi ilatyň sanitar-epidemiologik abadançylygynyň hukuk, ykdysady we durmuş şertlerini üpjün edýär, raýatlaryň oňaýly daşky gurşawa bolan hukuklarynyň goralmagyny we amala aşyrylmagyny kesgitleýär.
- TÜRKMENISTANYŇ RAÝATLAR KODEKSI (1999-njy ýylyň 1-nji martyndan)
- TÜRKMENISTANYŇ KONSTITUSIÝASY (2008-nji ýylyň 26-njy sentýabryndan)
-
KANUNLAR
-
"Çaganyň hukuklarynyň kepillikleri hakynda“ Türkmenistanyň Kanuny (2002-nji ýylyň 5-nji iýulyndan)
Bu Kanun çaganyň hukuk derejesini kesgitleýär, onuň hukuklarynyň we bähbitleriniň kepilliklerini belleýär.
-
"Raýatlaryň saglygyny goramak hakynda" Türkmenistanyň Kanuny (2005-nji ýylyň 25-nji oktýabryndan (Türkmenistanyň kanuny tarapyndan üýtgeşmeler we goşmaçalar girizilen täze çapdan çykma -18.04.2009 №32-IV ))
Bu Kanun saglygy goraýyş ulgamyndaky gatnaşyklaryň reglamentini belleýär, raýatlaryň saglygy goraýşa bolan konstitusiýa hukuklaryny, şeýle hem lukmanlaryň hukuklaryny we borçlaryny üpjün etmäge gönükdirilendir.
-
"Ene süýdi bilen iýmitlendirmegi goramak hem wagyz etmek we çaga iýmit önümlerine bildirilýän talaplar hakynda" Türkmenistanyň Kanuny (2009-njy ýylyň 18-nji aprelinden)
Bu Kanun çagalaryň saglygynyň aýratyn goralmagyna, şeýle hem ene süýdi bilen iýmitlendirmegiň wagyz edilmegine, ýokumly we howpsuz iýmit bilen üpjünçilige gönükdirilendir.
-
"Iýmit önümleriniň hili we howpsuzlygy hakynda" Türkmenistanyň Kanuny (2009-njy ýylyň 18 aprelinden)
Bu Kanun raýatlaryň saglygyny goramaga, ilaty ýokary hilli we howpsuz iýmit önümleri bilen üpjün etmäge gönükdirilendir.
-
"Aýallaryň deň hukuklylygynyň döwlet kepillikleri hakynda" Türkmenistanyň Kanuny (2007-nji ýylyň 14-nji dekabryndan)
Bu Kanun aýallaryň hukuklaryny we azatlyklaryny jyns deňliginiň esasynda syýasy, ykdysady, durmuş, medeni we beýleki ugurlarda üpjün etmäge gönükdirilendir.
-
"Neşe serişdeleri, psihotrop maddalar we olaryň bikanun dolanyşygyna garşy göreş çäreleri hakynda" Türkmenistanyň Kanuny (2004-nji ýylyň 9-nji oktýabryndan (TK tarapyndan18.04.2008 ý. №192-Ш we 18. 04.2009 ý.№32-IV girizilen üýtgeşmeler we goşmaçalar bilen))
Bu Kanun ilatyň saglygyny, döwlet we jemgyýetçilik howpsuzlygyny goramaga, neşe serişdeleriň, psihotrop maddalaryň we prekursorlaryň dolanyşygyny reglamintirlemäge gönükdirilendir.
-
"Melhemçilik işi we derman üpjünçiligi hakynda" Türkmenistanyň Kanuny (2002-nji ýylyň 5-nji iýulyndan (TK tarapyndan 18.04.2009ý. №32-IV girizilen üýtgeşmeler we goşmaçalar bilen))
Bu Kanun melhemçilik işini reglamentirlemäge we Türkmenistanyň ilatyny derman serişdeleri bilen üpjün etmäge gönükdirilendir.
-
"Psihiatriki kömek hakynda" Türkmenistanyň Kanuny (1993-nji ýylyň 1-nji oktýabryndan (TK tarapyndan 18.04.2009ý.№32-IV girizilen üýtgeşmeler we goşmaçalar bilen))
Bu Kanun Türkmenistanyň ilatyna psihiatriki kömeginiň berilmegini we onuň hukuk taraplarynyň reglamintirlenilmegini kepillendirýär.
-
"Adamyň immunýetmezçilik wirusy sebäpli döreýän keseliň (AIW ýokuşmasynyň) öňüni almak hakynda" Türkmenistanyň Kanuny (2001-nji ýylyň 7-nji iýulyndan)
Bu Kanun ilatyň saglygy goraýyş ulgamyndaky hukuk esaslaryny, AIW-iň we AIDS-iň öňüniň alynmagyny, anyklanylmagyny we bejerilmegini kesgitleýär.
Türkmenistanyň beýleki kanunlary
- "Iýmit howpsuzlygy hakynda" Türkmenistanyň Kanuny
- "Agyz suwy hakynda" Türkmenistanyň Kanuny
- "Ätiýaçlandyrma hakynda" Türkmenistanyň Kanuny
- "Alyjylaryň hukuklaryny goramak hakynda" Türkmenistanyň Kanuny
- "Radiasiya howpsuzlygy hakynda" Türkmenistanyň Kanuny
- "Himiki howpsuzlyk hakynda" Türkmenistanyň Kanuny (2011-nji ýylyň 25-nji martyndan)
- "Atmosfer howany goramak hakynda" Türkmenistanyň Kanuny
- "Azon gatlagyny goramak hakynda" Türkmenistanyň Kanuny
- "Standartlaşdyrma we metrologiýa hakynda" Türkmenistanyň Kanuny
- "Adatdan daşary ýagdaýlaryň öňüni almak we aradan aýyrmak hakynda" Türkmenistanyň Kanuny
- "Raýat goranyşy hakynda" Türkmenistanyň Kanuny
- "Wetirinar işi hakynda" Türkmenistanyň Kanuny
- "Önümleriň we hyzmatlaryň sertifikasiýasy hakynda" Türkmenistanyň Kanuny
- "Bedenterbiýe we sport hakynda" Türkmenistanyň Kanuny
- "Bilim hakynda" Türkmenistanyň Kanuny
- "Syýahatçylyk hakynda" Türkmenistanyň Kanuny
- "Çaganyň hukuklarynyň kepillikleri hakynda“ Türkmenistanyň Kanuny (2002-nji ýylyň 5-nji iýulyndan)
- DÜZGÜNNAMALAR


text:
Gelýän ýyl has durnukly hem-de sazlaşykly bolar — Gurbanguly Berdimuhamedow
Türkmenistanyň Prezidenti Gurbanguly Berdimuhamedow geçen anna güni geçirilen Ministrler Kabinetiniň mejlisinde geljek ýyl — 2018-nji ýyl — It ýyly, Wepalynyň ýyly barada durup geçdi. Prezidentiň belleýşi ýaly, ýyldyz hasapçylary iti parasatly, adalatly, üşükli jandar hasap edýärler. Onuň wepalydygyny, oňşuklydygyny belleýärler. Şunuň bilen baglylykda, döwlet Baştutany ýetip gelýän ýylyň geçen ýyla garanyňda has durnukly hem-de sazlaşykly boljakdygy...


text:
Paýtagtymyzyň günorta-gündogarynda çalt depginlerde kemala gelýän ýaşaýyş jaý toplumynda otaglarynyň ýerleşişi gowulandyrylan dokuz gat jaýlaryň altysy ulanmaga berildi.“Parahat-7“ etrapçasy döwlet baştutanynyň ýolbaşçylygynda işlenilip taýarlanylan Aşgabady ösdürmegiň we ony dünýäniň iň owadan hem-de ýaşaýyş üçin amatly şäherleriniň birine öwürmäge niýetlenen konsepsiýasynyň üstünlikli durmuşa geçirilmeginiň mysaly boldy.
Paýtagtymyzyň iri ýaşaýyş jaý toplumy bolan „Parahat“ etrapçasyna soňky on ýylda „Parahat-5“ we „Parahat-6“ toplumlary goşuldy, häzirki wagtda bolsa „Parahat-7“ toplumynyň gurluşygy güýçli depginde alnyp barylýar, oňa „Parahat-7/1“, „Parahat-7/3“, „Parahat7/3“, „Parahat-7/4“ hem goşular.
Toplumlaýyn taslamanyň iş tabşyryjysy Aşgabat şäher häkimligidir. „Parahat -7/4“ etrapçasynda 54 we 36 öýli dokuz gatly jaýlaryň 60-sy, hersi 160 orunlyk çagalar baglarynyň bäşisi, hersi 600 okuwça niýetlenen umumy bilim berýän mekdepleriň üçüsi, Saglyk öýi we dynç alyş desgalary bina ediler.
Jaýlaryň gurluşygy ýerli telekeçilere tabşyryldy. Türkmenistanyň Senagatçylar we telekeçiler birleşmesiniň agzalary bolan hususy gurluşyk firmalarynyň 20-den gowragy etrapçada ýaşaýyş jaýlarynyň 44-sini, mekdep we çagalar baglarynyň üçüsini gurdylar.
Täze belent jaýlar diňe bir tehnologik täzeçilligi bilen däl, eýsem daş keşbiniň binagärlik aýratynlygy, otaglarynyň giňişligi we belentligi bilen tapawutlanýar. Şol bir wagtyň özünde degişli düzümler bina edilýär, jaýlaryň töweregi abadanlaşdyrylýar, ol ýerde gezenç zolaklary, oýun we sport meýdançalary göz öňünde tutulan
Dabara hormatly aksakallar, şäher we etrap häkimlikleriniň, jemgyýetçiligiň, köpçülikleýin habar beriş serişdeleriniň wekilleri gatnaşdylar. Meşhur aýdymçylar we paýtagtymyzyň tans toparlay çykyş etdiler.


text:
- +6°C
- AŞGABAT HOWA MAGLUMATY
- 2017-01-22
Şeýle hem okaň
15.01.2018 | Objectives of social and economic development of the regions are discussed at video conference session
15.01.2018 | Wideoşekilli iş maslahatynda sebitleri durmuş-ykdysady taýdan ösdürmek we guramaçylyk meselelerine garaldy
15.01.2018 | Döwlet Baştutanymyz wezipä bellemek we wezipeden boşatmak hakynda Karara gol çekdi
15.01.2018 | TOPH gaz geçirijisiniň taslamasy boýunça Iş topary döredildi
15.01.2018 | Türkmenistanyň Prezidenti prokuratura ulgamynda wezipä bellemek we wezipeden boşatmak hakynda Karara gol çekdi
15.01.2018 | Türkmenistanyň Prezidenti Eýran Yslam Respublikasynyň Prezidentine nebit tankeriniň heläkçiligi zerarly gynanç bildirdi
Hormatly Prezidentimiz Gurbanguly Berdimuhamedow Malaýziýanyň daşary işler ministri jenap Dato Sri Anifah Amany kabul etdi.
Myhman türkmen topragynda bildirilen myhmansöýerlik üçin hoşallyk bildirip, Malaýziýanyň ýolbaşçylar düzüminden Döwlet Baştutanymyza we tutuş ýurdumyzyň halkyna aýdan bagtyýarlyk hem-de rowaçlyk baradaky arzuwlaryny ýetirdi.
Bellenilişi ýaly, Malaýziýada möhüm hem-de geljegi uly hyzmatdaş hökmünde ykrar edilen Türkmenistan bilen gatnaşyklaryň ösdürilmegine uly üns berilýär. Şunda iki ýurduň arasyndaky hyzmatdaşlyk gatnaşyklarynyň uly ynama we ýokary düşünişmek derejesine eýedigi nygtlady.
Pursatdan peýdalanyp, myhman Aşgabadyň sazlaşykly ösüşine haýran galýandygyny, onuň ýyl-ýyldan barha gözelleşýändigini belledi. Paýtagtyň binagärlik keşbindäki oňyn özgertmeler döwlet Baştutanymyzyň ýurdumyzyň gülläp ösüşine gönükdirilen döredijilikli syýasatynyň oňyn netijesidir.
Döwlet Baştutanymyz hoşniýetli sözler üçin minnetdarlyk bildirip, dostlukly ýurduň ýolbaşçylaryna iň gowy arzuwlaryny aýtdy. Hormatly Prezidentimiz Aziýa-Ýuwaş umman sebitiniň ýurtlary, şol sanda dünýäniň sazlaşykly ösýän döwletleriniň biri bolan Malaýziýa bilen netijeli gatnaşyklary berkitmegiň Bitarap Türkmenistanyň daşary syýasatynyň ilerii tutulýan ugurlarynyň biridigini aýtdy.
Duşuşygyň dowamynda hormatly Prezidentimiz we Malaýziýanyň daşary syýasat edarasynyň ýolbaşçysy soňky ýyllarda taraplaryň tagallasy netijesinde täze derejä çykan döwletara gatnaşyklarynyň möhüm ugurlary boýunça pikir alyşdylar. Döwlet Baştutanymyz we myhman dürli ugurlardaky netijeli gatnaşyklary işjeňleşdirmek üçin ägirt uly kuwwatlyklaryň we giň mümkinçilikleriň bardygyny kanagatlanma bilen belläp, iki ýurduň ykdysadyýetleri üçin wajyp hasaplanylýan nebitgaz pudagy boýunça özara gatnaşyklar baradaky meseleleriň üstünde durup geçdiler.
DIM-niň ýolbaşçysy işjeň syýasy, söwda-ykdysady gatnaşyklary mundan beýläk-de pugtalandyrmak barada aýtmak bilen, milli Liderimiz iki ýurduň halklarynyň arasyndaky dostluk gatnaşyklarynyň berkidilmegini üpjün edýän medeni-ynsanperwer hyzmatdaşlygynyň ösdürilmegi barada aýtdylar.
Şunuň bilen birlikde, abraýly sebitara we halkara guramalarynyň çäklerinde ýola goýulýan türkmen-malaý gatnaşyklaryna işjeň häsiýetiň mahsusdygy bellenildi. Iki ýurt hem ählumumy gün tertibiniň möhüm meseleleri, ilkinji nobatda bolsa tutuş dünýäde parahatçylygy we howpsuzlygy, durnukly ösüşi üpjün etmek bilen baglanyşykly möhüm meseleler boýunça garaýyşlaryň hem-de çemeleşmeleriň umumydygyny beýan edýär.
Duşuşygyň ahyrynda hormatly Prezidentimiz we Malaýziýanyň daşary işler ministri birek-birege iň gowy awzuwlary aýdyp, milli bähbitleri hem-de dostlukly ýurtlaryň ösüşiniň esasy ugurlaryny nazara almak bilen, uzakmöhletleýin esasda ýola goýulýan özara peýdaly hyzmatdaşlygyň yzygiderli ösdüriljekdigine ynam bildirdiler
Duşuşyga Malaýziýanyň Türkmenistandaky Adatdan daşary we Doly ygtyýarly ilçisi Roseli bin Abdul gatnaşdy.
Copyright 2012-2018 Türkmenistanyň Döwlet habarlar agentligi - Türkmenistan bu gün


text:
Ýetginjeklik döwründe bedende dürli üýtgeşmeler bolup geçýär. Ýag we der mäzleri has işjeňleşýär. Gyzlaryň her aý aýbaşysy gelip başlaýar. Bu döwürde şahsy arassaçylyga aýratyn uly üns berip, aşakdaky ýönekeý maslahatlary berjaý etmek möhümdir:
► Her gün daşky jyns agzalaryňyzy mylaýym suw bilen ýuwuň.
► Deriňizi, ýüzüňizi arassa saklaň. Deri hapa bolsa, ýüzüňizde we endamyňyzda düwürtikler köpeler.
► Aýaklaryňyzy we goltuklaryňyzy ýygy-ýygydan ýuwuň. Ýetginjeklik döwründe bedeniň bu bölekleri has köp derläp, ýakymsyz yslar döräp biler.
► Derlemä garşy ýörite serişdeleri (antipersperantlary), hoşboý ysly atyrlary diňe suwa düşeniňizden ýa-da mazaly ýuwunanyňyzdan soň sepiniň.
► Içgi geýimleriňizi, joraplaryňyzy günde çalşyp duruň. Olaryň arassalygyna aýratyn üns beriň.
Gyzlara gigiýeniki serişdeler barada
1. Jyns agzalaryňyzy diňe mylaýym arassa suw bilen, ýokardan aşaklygyna (gasyk süňkünden artbujaga çenli) ýuwuň. Elleriňiz hem hökman arassa bolmalydyr.
Biliňiz gelende, wanna kabul etmekden, howdanlarda, ýaplarda, deňizde suwa düşmekden gaça duruň. Siz gigiýeniki dyky (tampon) ulanýan bolsaňyz hem bu düzgünleri berjaý etmelisiňiz.
2. Jyns agzalaryny ýuwmak üçin niýetlenen serişdeleri ulanmak peýdalydyr. Olar jyns agzalarynyň guraksy bolmagynyň öňüni alýarlar.
3. Jyns agzalaryny sürtgüç bilen ýuwmaň. Olar nazik nemli örtügi şikeslendirip, jyns agzalaryna dürli ýokançlyklaryň düşmegine sebäp bolup biler.
4. Süpürinmek üçin aýratyn süpürgiç ulanmaly. Ol hemişe arassa we ütüklenen bolmalydyr.
Häzirki döwürde gyzlaryň şahsy arassaçylygyny saklamaga ýardam berýän serişdeler örän köp. Aýbaşy döwründe ulanylýan prokladkalardan başga-da gündelik ulanylmaga niýetlenen prokladkalar hem satylýar. Olary her 1,5-2 sagatdan çalşyryp durmalydyr.
Günde ulanmaga niýetlenen prokladkalary her gün däl-de, aýbaşynyň başlanmagyna az wagt galanda we aýbaşy gutarandan 1-2 gün soň ulanmak maslahat berilýär.
Aýbaşy döwründe:
♦ jyns agzalaryny günde azyndan iki gezek ýuwmaly we her gezek prokladkany hem çalşyrmalydyr.
♦ prokladkanyň üçden bir bölegi dolanda hem ynamly bolmak üçin ony çalşyrmalydyr. Prokladkalary günüň dowamynda 4-5 gezek täzeläp durmaly.
♦ Gigiýeniki dykylary (tampony) her 2-4 sagatdan çalşyrmaly. Olar gan lagtasyny özüne siňdirmeýär. Şol sebäpli hem ony prokladka bilen gezekleşdirip ulanmak maslahat berilýär.
♦ gijesine tamponyň deregine prokladka ulanyň.
♦ tampon ulanylanda, arassaçylyk düzgünlerini ýatdan çykarman, hökman elleriňizi ýuwuň.
♦ durmuşa çykmadyk we jyns gatnaşyklarynda bolmadyk gyzlara tampon ulanmak maslahat berilmeýär. Gyzlyk perdesinde ýerleşýän deşijek kiçi bolup, tampony goýmakda kynçylyk ýa-da onuň ýyrtylma howpuny döredip biler.
Aýbyşy üçin serişdeler dürli-dürli bolýar. Olaryň käbiri ganyň köp mukdaryny özüne siňdirmäge niýetlenen bolsa, käbiri has az suwuklygy özüne siňdirýär. Her kim özüne laýyk prokladkalary we tamponlary saýlap almalydyr.
Arassaçylyk serişdelerindäki şertli belgiler:
2 damja – suwuklygyň az mukdaryny (2-4 gr.) özüne siňdirýär;
3 damja – suwuklygyň ortaça mukdaryny (6-9gr.) özüne siňdirýär;
4 damja – köp (9-12 gr.) suwuklygy özüne siňdirýär;
5 damja – has köp (12-15 gr.) suwuklygy özüne siňdirýär.
Aýbaşy döwründe ulanylýan arassaçylyk serişdeleri gün-günden täzelenýär, olaryň has kämilleşdirilen görnüşleri çykýar. Muňa garamazdan, şahsy arassaçylyk düzgünlerine eýerme her bir gyz üçin, umuman – aýal maşgala üçin üýtgewsiz kada bolup, olaryň berjaý edilmegi hökmanydyr.
Muny bilmek gyzykly
Gadym döwürlerde hem gelin-gyzlar aýbaşy wagtynda dürli serişdeleri ulanypdyrlar.
• Gadymy Müsürde zenanlar tamponyň deregine papirusyň (kagyzyň bir görnüşi) has ýumşak bölegini ulanypdyrlar.
• Rimli zenanlar ýumşak ýüň togalajyklaryny ýaglap, tampon ýerine ulanypdyrlar.
• Afrikaly zenanlar ýaş bambuk agajynyň ýumşak böleklerini ulanypdyrlar.
• Keýik garaharsaňy (moh) demirgazyk halklarynyň zenanlary üçin prokladka bolup hyzmat edipdir.
• Slawýan zenanlary prokladka hökmünde esgi böleklerini ulanyp, ol wagtlarda içki eşikleriň bolmanlygy üçin, olary guşagyna daňyp gezipdirler.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.